pythainlp/thai-wiki-dataset-v4 huggingface dataset:
ไน่เสฺว่

ไน่เสฺว่เตอะฉา  หรือ ไน่เสฺว่  เป็นร้านแฟรนไชส์เครื่องดื่มชาที่ก่อตั้งในเซี่ยงไฮ้ ประเทศจีน ในปี 2015
ไน่เสฺว่ดำเนินการโดยบริษัทนายูกิโฮลดิงส์จำกัด (奈雪的茶控股, Nayuki Holdings Limited) และจดทะเบียนในตลาดหลักทรัพย์ฮ่องกงในเดือนมิถุนายน 2021 โดยในขณะนั้นบริษัทมีร้านค้ามากกว่า 1,000 แห่งทั่วประเทศจีน
ชื่อ 奈雪 อ่านเป็นภาษาญี่ปุ่นว่า "นายูกิ" (なゆき) และเดิมชื่อแบรนด์เคยใช้ชื่อว่า นายูกิโนะจะ (奈雪の茶, Nayuki no Cha) แต่ได้มีการเปลี่ยนเป็นชื่อปัจจุบันตั้งแต่ปี 2022 เป็นต้นมา
ภาพรวม.
ร้านไน่เสฺว่ขายชาและขนมปังเนื้อนุ่ม มีชาหลากหลายชนิด เช่น ชาจีน ชาไต้หวัน และชาญี่ปุ่น ขนมปังเนื้อนุ่มมีให้เลือกหลากหลาย เช่น ครัวซ็อง ทาร์ตไข่ มัฟฟิน และอื่น ๆ
สาขาในประเทศต่าง ๆ.
ร้านไน่เสฺว่ไม่เพียงแต่ได้รับความนิยมในประเทศจีนเท่านั้น แต่ยังแพร่หลายไปยังประเทศญี่ปุ่น ประเทศเกาหลีใต้ และประเทศไทยอีกด้วย
ในประเทศญี่ปุ่น.
ร้านไน่เสฺว่สาขาแรกในญี่ปุ่นคือสาขาโดตมโบริที่โอซากะ เปิดตัวเมื่อวันที่ 18 มิถุนายน 2020 อย่างไรก็ตาม เนื่องจากผลกระทบจากการระบาดของโควิด-19 ร้านสาขานี้จึงปิดตัวลงในวันที่ 30 กันยายน 2021
ในประเทศไทย.
สำหรับในประเทศไทย ไน่เสฺว่เปิดสาขาแรกที่เอ็มสเฟียร์ ในช่วงปลายปี พ.ศ. 2566 ตามด้วยสาขาเรือธงที่เซ็นทรัลเวิลด์ในปีถัดมา รวมถึงเปิดสาขาที่พาเหรด แอท วัน แบงค็อก เดอะมอลล์ ไลฟ์สโตร์ บางกะปิ และเดอะมอลล์ ไลฟ์สโตร์ งามวงศ์วาน อีกด้วย
ปีเตอร์แพน กับ อลิซ ตะลุยแดนมหัศจรรย์

ปีเตอร์แพน กับ อลิซ ตะลุยแดนมหัศจรรย์  เป็นภาพยนตร์แฟนตาซีดรามาใน ค.ศ. 2020 ที่กำกับโดย Brenda Chapman (เปิดตัวเป็นผู้กำกับไลฟ์แอกชัน) เขียนบทโดย Marissa Kate Goodhill และแสดงนำโดย David Oyelowo, Anna Chancellor, Angelina Jolie, Clarke Peters, David Gyasi ร่วมกับ Gugu Mbatha-Raw, Michael Caine และ Derek Jacobi ภาพยนตร์เรื่องนี้เป็นการแสดงความเคารพต่อเรื่องราว"ปีเตอร์ แพน"และ"อลิซในแดนมหัศจรรย์" ตัวละครในเรื่องเหล่านี้เป็นพี่น้องที่พยายามช่วยให้พ่อแม่ของตนเอาชนะความตายของลูกชายคนโต
เผยแพร่.
ภาพยนตร์นี้ฉายรอบปฐมฤกษ์ในเทศกาลภาพยนตร์ซันแดนซ์เมื่อวันที่ 24 มกราคม ค.ศ. 2020 Iในเดือนตุลาคม ค.ศ. 2020 Relativity Media ได้รับสิทธิ์ในการจัดจำหน่ายภาพยนตร์เรื่องนี้ในสหรัฐอเมริกาและออกฉายในวันที่ 13 พฤศจิกายน ค.ศ. 2020
คำตอบรับ.
บอกซ์ออฟฟิศ.
ภาพยนตร์ตอนเปิดตัวช่วงสุดสัปดาห์ทำรายได้ไป 108,000 ดอลลาร์สหรัฐจากโรงภาพยนตร์ 475 แห่ง ภาพยนตร์นี้ทำรายได้ในสหรัฐและแคนาดาถึง 184,477 ดอลลาร์สหรัฐ ในดินแดนอื่น ๆ ที่ 1,562,383 ดอลลาร์สหรัฐ ส่วนรายได้ทั่วโลกอยู่ที่ 1,746,860 ดอลลาร์สหรัฐ
คำวิจารณ์.
เว็บไซต์รอตเทนโทเมโทส์รายงานว่าจากผู้วิจารณ์ภาพยนตร์ คน ให้รายงานในแง่บวกที่ โดยเรตติงเฉลี่ยอยู่ที่ นักวิจารณ์ของเว็บไซต์มีความเห็นเป็นเอกฉันท์ว่า ""ปีเตอร์แพน กับ อลิซ ตะลุยแดนมหัศจรรย์" เป็นนิยายแฟนตาซีที่น่าสนใจในตอนแรก แต่ไม่เคยประสบความสำเร็จเลย โดยหลักขาดเวทมนตร์แห่งเทพนิยายที่พยายามจะเสกขึ้นมา" ส่วนเมทาคริติกที่สุ่มตัวอย่างคำวิจารณ์จากนักวิจารณ์ 17 คน และคำนวณคะแนนเฉลี่ยถ่วงน้ำหนักที่ 40 จาก 100 คะแนน โดยภาพยนตร์ดังกล่าวได้รับคำวิจารณ์ "ผสมหรือปานกลาง"
ตำบลฆอแนนแดบีเลแฆร์บี

ฆอแนนแดบีเลแฆร์บี  เป็นตำบลในอำเภอกลาง เทศมณฑลแฆลฆอล จังหวัดแอร์แดบีล ประเทศอิหร่าน โดยมีหมู่บ้านเกซอซเป็นเมืองหลัก
ประชากร.
จากสำมะโนแห่งชาติ ค.ศ. 2006 ตำบลนี้มีประชากร 5,572 คนใน 1,351 ครัวเรือน จากนั้นประชากรลดลงเหลือ 5,550 คนใน 1,578 ครัวเรือนตามสำมะโน ค.ศ. 2011 และสำมะโน ค.ศ. 2016 ระบุประชากรในตำบลนี้ที่ 4,237 คนใน 1,373 ครัวเรือน หมู่บ้านที่มีประชากรมากที่สุดในบรรดา 24 หมู่บ้านคือแลมเอฮ์แดชต์ที่มีประชากร 977 คน
หมู่บ้านอื่นที่อยู่ในตำบลนี้ได้แก่ โคลี, ซูแซฮอบ, แทร์แซแทฆ และเยลูเจฮ์
เปโดร ซาร์ราลูกี

เปโดร ซาร์ราลูกี (31 ธันวาคม ค.ศ. 1954 – 1 มีนาคม ค.ศ. 2025) เป็นนักเขียนชาวสเปน
ชีวิตและอาชีพ.
ซาร์ราลูกีเกิดที่บาร์เซโลนาเมื่อวันที่ 31 ธันวาคม ค.ศ. 1954 เขาตีพิมพ์หนังสือเล่มแรกเมื่ออายุ 20 ปี และเขียนนวนิยายและเรื่องสั้นอีกหลายเล่มหลังจากนั้น เขาได้รับรางวัลมากมาย เช่น เปรมิโอนาดัลสำหรับวรรณกรรม "Un encargo difícil" และเปรมิโอเอร์รัลเดสำหรับ "La historia del silencio" เรื่องหลังนำไปแปลเป็นภาษาอังกฤษโดย Nick Caistor
ซาร์ราลูกิเป็นนักเขียนประจำให้กับสื่อสิ่งพิมพ์และวิทยุ และสอนการเขียนเชิงสร้างสรรค์ที่ Ateneo Barcelonés เขาเสียชีวิตเมื่อวันที่ 1 มีนาคม ค.ศ. 2025 ด้วยวัย 70 ปี
อลัน เซลฟ์

อลัน วิลเลียม เซลฟ์ (12 กรกฎาคม ค.ศ. 1944 – 1 มีนาคม ค.ศ. 2025) เป็นนักออสเตรเลียนรูลส์ฟุตบอลที่เล่นให้กับสโมสรฟุตบอลเซาท์เมลเบิร์นใน Victorian Football League (VFL) เขาเสียชีวิตในวันที่ 1 มีนาคม ค.ศ. 2025 ด้วยอายุ 80 ปี
หน่วยอนุกรมวิธานเดี่ยว

ในทางชีววิทยา หน่วยอนุกรมวิธานเดี่ยว หรือ หน่วยอนุกรมวิธานแบบโมโนไทป์  คือกลุ่มจำแนกทางอนุกรมวิธาน (หน่วยอนุกรมวิธาน) ซึ่งมีเพียงหน่วยอนุกรมวิธานย่อยเดียวที่อยู่ในลำดับถัดไปโดยตรงเท่านั้น ชนิดแบบโมโนไทป์ (monotypic species) คือชนิดที่ไม่มีการแบ่งออกเป็นชนิดย่อย หรือระดับย่อยอื่น ๆ ที่เล็กกว่า และสำหรับในกรณีของสกุล บางครั้งอาจใช้ในรูปคำว่า "ยูนิสปีชีส์ (unispecific)" หรือ "โมโนสปีชีส์ (monospecific)" แทน ในระบบการเรียกชื่อสิ่งมีชีวิตทางพฤกษศาสตร์ (botanical nomenclature) สกุลแบบโมโนไทป์ (monotypic genus) คือกรณีเฉพาะที่มีการบรรยายสกุลและชนิดเพียงชนิดเดียวพร้อมกันในคราวเดียวกัน
ผลกระทบต่อการอนุรักษ์.
ชนิดในสกุลโมโนไทป์มีแนวโน้มที่จะถูกคุกคามจากการสูญพันธุ์มากกว่าชนิดอื่น ๆ โดยเฉลี่ย โดยจากการศึกษาพบว่า รูปแบบนี้เด่นชัดเป็นพิเศษในสัตว์สะเทินน้ำสะเทินบกซึ่งราวร้อยละ 6.56 ของสกุลโมโนไทป์นั้นใกล้สูญพันธุ์ขั้นวิกฤต เมื่อเทียบกับนกและสัตว์เลี้ยงลูกด้วยนม ซึ่งราวร้อยละ 4.54 และ 4.02 ของสกุลโมโนไทป์นั้นใกล้สูญพันธุ์ขั้นวิกฤต ตามลำดับ
การศึกษาพบว่าการสูญพันธุ์ของสกุลโมโนไทป์มีความเกี่ยวข้องกับชนิดบนเกาะโดยเฉพาะ โดยจากสกุลโมโนไทป์ที่สูญพันธุ์ไปแล้ว 25 สกุลที่ศึกษา มี 22 สกุลที่ปรากฏบนเกาะ ซึ่งสัตว์ที่บินไม่ได้จะมีความเสี่ยงต่อการถูกมนุษย์โจมตีเป็นพิเศษ
ตัวอย่าง.
เช่นเดียวกับรูปคำว่าโมโนไทป์ ที่ใช้เพื่ออธิบายหน่วยอนุกรมวิธานที่มีหน่วยย่อยเพียงหนึ่งหน่วย คำนี้ยังสามารถใช้เรียกหน่วยอนุกรมวิธานที่อยู่ภายในกลุ่มหน่วยอนุกรมวิธานที่สูงกว่าได้ว่าเป็น โมโนไทป์ ภายในกลุ่มนั้น เช่น สกุลที่เป็นโมโนไทป์ภายในวงศ์ โดยตัวอย่างของกลุ่มแบบโมโนไทป์ ได้แก่
เชิงอรรถและอ้างอิง.
<templatestyles src="Reflist/styles.css" />
สรณวรรธ พิชัยรณรงค์สงคราม

สรณวรรธ พิชัยรณรงค์สงคราม (เกิด 29 กันยายน พ.ศ. 2546) ชื่อเล่น ปัน หรือ แบ่งปัน เป็นที่รู้จักในชื่อ ปัน 
เป็นนักร้อง นักแต่งเพลงชายชาวไทย เป็นที่รู้จักจากผลงานเพลง KRYPTONITE ที่มียอดวิวกว่า 170 ล้านวิว และ เพลง DAY ONE ที่มียอดวิวกว่า 100 ล้านวิว และเพลงอื่นๆ อีกมากมาย ซึ่งเขาได้เขียนเพลง แต่งทำนองและโปรดิวเซอร์เองทั้งหมด ปัจจุบันเป็นศิลปินในค่าย Universal Music Thailand
ประวัติ.
สรณวรรธ พิชัยรณรงค์สงคราม เกิดเมื่อวันที่ 29 กันยายน พ.ศ. 2546 เขามีศักดิ์เป็นเหลนของพลตรี พระยาพิชัยรณรงค์สงคราม ปันเรียนในระดับอนุบาลที่โรงเรียนเซนต์ฟรังซีสเซเวียร์ จบการศึกษาระดับมัธยมต้นที่โรงเรียนสวนกุหลาบวิทยาลัย นนทบุรี ก่อนจะย้ายมาเรียนต่อที่โรงเรียนสวนกุหลาบวิทยาลัยในระดับมัธยมปลาย จากนั้นได้ลาออกจากโรงเรียนสวนกุหลาบวิทยาลัย และสอบเทียบวุฒิ ม.6 เพื่อนำวุฒิไปใช้ในการสอบ แล้วเขาก็สอบติดคณะดุริยางคศาสตร์ มหาวิทยาลัยศิลปกร ในหลักสูตรดุริยางคศาสตร์บัณฑิต วิชาเอกดนตรีเชิงพาณิชย์ โดยปันได้เข้าร่วมปฐมนิเทศด้วย เมื่อปันได้เรียนไปสักพักเขาจึงตัดสินใจลาออกเพื่อมุ่งไปทำอาชีพศิลปินย่างเต็มตัว นอกจากนี้ในสมัยช่วงที่เรียนอยู่สวนกุหลาบวิทยาลัย เขาได้มีโอกาสเข้าร่วมเป็นสมาชิกแก๊ง YARBCREW ในนาม PUNYARB ซึ่งเป็นกลุ่มนักดนตรีและโปรดิวเซอร์รุ่นใหม่ ที่สร้างผลงานแนวเพลง แร็ป ฮิปฮอป และอาร์แอนด์บี ต่อมาเขาได้เข้าไปเป็นศิลปินในสังกัดค่าย High Cloud Entertainment ในนามของ PUN ซึ่งเป็นจุดที่ทำให้เขาโด่งดังในวงการดนตรีไทยจากผลงานเพลงที่ชื่อ “Kryptonite" โดยสไตล์เพลงมีความอัลเทอร์เนทีฟ อินดี้ป็อป ที่เขาได้โชว์ฝีมือในการเขียนเนื้อร้องและทำนองเอง ซึ่งเนื้อหาขอฃเพลงนี้เปรียบเทียบความรักกับคริปโตไนต์ อันเป็นแร่ที่ทำให้ซูเปอร์แมนอ่อนแอ เพลงนี้ได้รับการตอบรับดีจนยอดวิวทะลุกว่า 160 ล้านครั้งบนยูทูป รวมถึงเพลตฟอร์มอื่น 
เสน่ห์และเอกลักษณ์ของ PUN คือ เขาเป็นศิลปินที่ใช้ความรัก ประสบการณ์ หนังสือ และภาพยนตร์เป็นแรงบันดาลใจในการทำเพลง
อัลวะลีดที่ 2

อัลวะลีด อิบน์ ยะซีด อิบน์ อับดุลมะลิก (ค.ศ. 709#เปลี่ยนทาง 17 เมษายน ค.ศ. 744) โดยทั่วไปรู้จักกันในพระนาม อัลวะลีดที่ 2 เป็นเคาะลีฟะฮ์องค์ที่ 11 แห่งรัฐเคาะลีฟะฮ์อุมัยยะฮ์ที่ครองราชย์ใน ค.ศ. 743 จนกระทั่งถูกลอบปลงพระชนม์ใน ค.ศ. 744 พระองค์ขึ้นครองราชย์ต่อจากฮิชาม อิบน์ อับดุลมะลิก พระปิตุลา 
พระราชสมภพแและภูมิหลัง.
อัลวะลีดเป็นพระราชโอรสของยะซีดที่ 2 เคาะลีฟะฮ์อุมัยยะฮ์ กับอุมมุลฮัจญาจญ์ บินต์ มุฮัมมัด อัษษะเกาะฟี พระมเหสี ใน ค.ศ. 709 พระราชมารดาเป็นธิดาในข้าราชการอุมัยยะฮ์ มุฮัมมัด อิบน์ ยูซุฟ อัษษะเกาะฟี
ยะซ๊ดที่ 2 พระราชบิดา ครองราชย์ใน ค.ศ. 720 ถึงมกราคม ค.ศ. 724 ยะซีดที่ 2 สวรรคตที่อิรบิดในบัลกออ์ (ทรานส์จอร์แดน) ซึ่งอยู่ในญุนด์ดิมัชก์ (เขตทหารของดามัสกัส) เมื่อวันที่ 26 ชะอ์บาน ฮ.ศ. 105 (28 มกราคม ค.ศ. 724) อัลวะลีด พระราชโอรส หรือฮิชาม พระเชษฐาร่วมพระราชบิดา เป็นผู้นำละหมาดพระศพ ยะซีดตั้งพระทัยแต่งตั้งอัลวะลีดเป็นผู้สืบทอด แต่มัสละมะฮ์เกลี้ยกล่อมให้แต่งตั้งฮิชามก่อน แล้วค่อยต่อด้วยอัลวะลีด
ขึ้นครองราชย์.
ฮิชามสวรรคตในเดือนกุมภาพันธ์ ค.ศ. 743 และมัสละมะฮ์ พระราชโอรส เป้นผู้นำละหมาดพระศพ อัลวะลีดที่ 2 ขึ้นครองเป็นเคาะลีฟะฮ์และสั่งให้อัลอับบาส อิบน์ อัลวะลีด ลูกพี่ลูกน้อง ให้จับกุมลูกชายของฮิชามที่ริศอฟะฮ์ ใกล้แพลไมราในทันที แต่ห้ามมิให้รบกวนมัสละมะฮ์หรือครัวเรือนของเขาโดยเด็ดขาด เพื่อแสดงความเคารพต่อความเป็นพระสหายเก่าของทั้งสอง และป้องกันอัลวะลีดจากเคาะลีฟะฮ์ฮิชามของมัสละมะฮ์
สวรรคต.
ยะซีดแอบเข้าไปในดามัสกัสและโค่นล้มอัลวะลีดด้วยการรัฐประหาร ตามมาด้วยการเบิกจ่ายเงินจากกระทรวงการคลัง องค์เคาะลีฟะฮ์ถูกล้อมในปราสามนอกเมือง โดยสู้รบอย่างดี จนกระทั่งวันที่ 16 เมษายน ค.ศ. 744 ที่ Al-Aghdaf ตรงบริเวณประเทศจอร์แดนในปัจจุบัน พระองค์พ่ายแพ้และถูกสังหารโดยกองกำลังของซุลัยมาน อิบน์ ฮิชาม ยะซีดที่ 3 ลูกพี่ลูกน้อง ขึ้นครองราชย์ต่อ
ตามรายงานของตัวยะซีดเองระบุว่า ยะซีดส่งอับดุลอะซีซ อิบน์ อัลฮัจญาจญ์ ไปพบกับอัลวะลีดที่ al-Bakhra อับดุลอะซีซเสนอที่จะจัดตั้งสภาเผ่า ("ชูรอ") เพื่อตัดสินอนาคตของอาณาจักร วะลีดปฏิเสธข้อเสนอนี้และโจมตี ซึ่งทำให้พระองค์สูญเสียชีวิต
พระราชวงศ์.
อาติกะฮ์ บินต์ อุษมาน อิบน์ มุฮัมมัด ธิดาคนหนึ่งของอุษมาน อิบน์ มุฮัมมัด อิบน์ อะบีซุฟยาน สมรสกับเคาะลีฟะฮ์อัลวะลีดที่ 2 อัลวะลีดยังนำนักขับร้องสองคนนาม Shuhda และ Al-Nawar เป็นพระสนม
อัลวะลีดที่ 2 มีพระราชโอรสสองพระองค์ คือ อัลฮะกัมและอุษมาน พระองค์แต่งตั้งให้ทั้งสองเป็นผู้สืบทอด แต่เมื่อยะซีดที่ 3 ชนะและขึ้นครองราชย์ พระองค์สั่งให้คุมขังอุษมานและฮะกัม
สุพจน์ รอดเรือง ณ หนองคาย

สุพจน์ รอดเรือง ณ หนองคาย เป็นข้าราชการพลเรือนชาวไทย ดำรงตำแหน่งผู้ว่าราชการจังหวัดยะลา ตั้งแต่ พ.ศ. 2568
ก่อนหน้านี้ สุพจน์เคยดำรงตำแหน่งผู้ว่าราชการจังหวัดภูเก็ตและจังหวัดพังงา
รับราชการ.
เมื่อ พ.ศ. 2562 สุพจน์ถูกกล่าวหาว่ารับสินบน ขณะดำรงตำแหน่งรองผู้ว่าราชการจังหวัดภูเก็ต
สืบเนื่องจากการเสียชีวิตของอำพล พงศ์สุวรรณ ผู้ว่าราชการจังหวัดยะลา เมื่อวันที่ 3 เมษายน พ.ศ. 2568 สุพจน์ซึ่งเป็นผู้ตรวจราชการกระทรวงได้รับการแต่งตั้งให้เป็นผู้ว่าราชการจังหวัดโดยมติคณะรัฐมนตรีเมื่อวันที่ 29 เมษายน พ.ศ. 2568 และได้มีประกาศสำนักนายกรัฐมนตรี เรื่อง แต่งตั้งข้าราชการพลเรือนสามัญ โดยมีพระบรมราชโองการโปรดเกล้าฯ ให้พ้นจากตำแหน่งผู้ตรวจราชการกระทรวง สำนักงานปลัดกระทรวง และแต่งตั้งให้ดำรงตำแหน่งผู้ว่าราชการจังหวัดยะลา โดยมีการประกาศในราชกิจจานุเบกษา เมื่อวันที่ 8 พฤษภาคม พ.ศ. 2568 
เครื่องราชอิสริยาภรณ์.
สุพจน์ รอดเรือง ณ หนองคาย ได้รับพระราชทานเครื่องราชอิสริยาภรณ์และเหรียญราชอิสริยาภรณ์ ดังนี้
อำพล พงศ์สุวรรณ

อำพล พงศ์สุวรรณ (30 พฤศจิกายน พ.ศ. 2507 – 3 เมษายน พ.ศ. 2568) เป็นอดีตข้าราชการพลเรือนไทย ดำรงตำแหน่งผู้ว่าราชการจังหวัดยะลา ตั้งแต่ปี พ.ศ. 2566 ถึง พ.ศ. 2568 อำพลถึงแก่กรรมด้วยโรคมะเร็งขณะดำรงตำแหน่ง เมื่อวันที่ 3 เมษายน พ.ศ. 2568
ประวัติ.
ชีวิตวัยเด็กและการศึกษา.
อำพลเกิดเมื่อวันที่ 30 พฤศจิกายน พ.ศ. 2507 ที่ตำบลจะทิ้งพระ อำเภอสทิงพระ จังหวัดสงขลา สำเร็จการศึกษาระดับปริญญาตรีจากมหาวิทยาลัยรามคำแหง และปริญญาโทจากมหาวิทยาลัยสงขลานครินทร์
ชีวิตครอบครัว.
อำพล สมรสกับฉลวย พงศ์สุวรรณ มีบุตรธิดารวม 2 คน
การทำงาน.
รับราชการ.
อำพล รับราชการเมื่อปี พ.ศ. 2529 ที่สำนักงานปลัดกระทรวงมหาดไทยและได้รับการแต่งตั้งตามลำดับจนได้เป็นหัวหน้าสำนักงานจังหวัดเมื่อปี พ.ศ. 2558 และได้รับการแต่งตั้งให้ดำรงตำแหน่งรองผู้ว่าราชการจังหวัดสงขลา, ผู้ตรวจราชการกระทรวงมหาดไทย และผู้ว่าราชการจังหวัดยะลา ในปี พ.ศ. 2558
ขณะเป็นผู้ว่าราชการจังหวัดยะลาได้จัดเตรียมรับมืออุทกภัยภาคใต้ ปี พ.ศ. 2567
หลังจากถึงแก่กรรม สุพจน์ รอดเรือง ณ หนองคาย ผู้ตรวจราชการกระทรวงได้สืบทอดตำแหน่งต่อในวันที่ 29 เมษายน พ.ศ. 2568 หลังจากนั้นได้มีประกาศสำนักนายกรัฐมนตรี เรื่อง แต่งตั้งข้าราชการพลเรือนสามัญ โดยมีพระบรมราชโองการโปรดเกล้าฯ ให้ สุพจน์ รอดเรือง ณ หนองคาย พ้นจากตำแหน่งผู้ตรวจราชการกระทรวง สำนักงานปลัดกระทรวง และแต่งตั้งให้ สุพจน์ รอดเรือง ณ หนองคาย ดำรงตำแหน่งผู้ว่าราชการจังหวัดยะลา โดยมีการประกาศในราชกิจจานุเบกษา เมื่อวันที่ 8 พฤษภาคม พ.ศ. 2568 จึงเป็นการดำรงตำแหน่งของ สุพจน์ รอดเรือง ณ หนองคาย อย่างเป็นทางการเมื่อวันที่ 8 พฤษภาคม พ.ศ. 2568 
เสียชีวิต.
อำพล ถึงแก่อนิจกรรมเมื่อวันที่ 3 เมษายน พ.ศ. 2568 ด้วยโรคมะเร็งปอด ขณะอายุได้ และมีพิธีพระราชทานเพลิงศพเมื่อวันที่ 10 เมษายน พ.ศ. 2568 ณ วัดชลธารประสิทธิ์
เครื่องราชอิสริยาภรณ์.
อำพล พงศ์สุวรรณ ได้รับพระราชทานเครื่องราชอิสริยาภรณ์และเหรียญราชอิสริยาภรณ์ ดังนี้
ตระกูล โทธรรม

ว่าที่ร้อยตรี ตระกูล โทธรรม เป็นอดีตข้าราชการทหารก่อนที่จะโอนมาเป็นข้าราชการพลเรือน ปัจจุบันดำรงตำแหน่งผู้ว่าราชการจังหวัดนราธิวาส ว่าที่ร้อยตรีตระกูล ได้รับพระบรมราชโองการโปรดเกล้าฯ แต่งตั้งเมื่อวันที่ 19 ธันวาคม พ.ศ. 2566 โดยก่อนหน้านั้นเขาดำรงตำแหน่งรองผู้ว่าราชการจังหวัดปัตตานี
รับราชการ.
ว่าที่ร้อยตรีตระกูล กำกับดูแลการป้องกันภัยจากอุทกภัยภาคใต้ ปี พ.ศ. 2567 ก่อนหน้านี้เขาเคยดำรงตำแหน่งผู้อำนวยการศูนย์ป้องกันและบรรเทาสาธารณภัยเขตที่ 18 ภูเก็ต และเป็นผู้นำในการดับเพลิงหลังจากเหตุเพลิงไหม้ที่ห้าง SuperCheap เมื่อปี พ.ศ. 2556
เครื่องราชอิสริยาภรณ์.
ว่าที่ร้อยตรี ตระกูล โทธรรม ได้รับพระราชทานเครื่องราชอิสริยาภรณ์และเหรียญราชอิสริยาภรณ์ ดังนี้
เมียทิ้งปิ๊งน้อง

เมียทิ้งปิ๊งน้อง (ญี่ปุ่น: バツハレ, โรมาจิ: Batsu Hare) เป็นซีรีส์มังงะญี่ปุ่นที่เขียนและวาดโดย#เปลี่ยนทาง เริ่มลงพิมพ์เป็นตอนในนิตยสารมังงะแนว"เซเน็ง""ยังจัมป์รายสัปดาห์"ของสำนักพิมพ์ชูเอชะในเดือนมีนาคม พ.ศ. 2565
สื่อสิ่งพิมพ์.
"เมียทิ้งปิ๊งน้อง"เขียนและวาดภาพประกอบโดย#เปลี่ยนทาง เริ่มลงพิมพ์เป็นตอนในนิตยสารมังงะแนว"เซเน็ง""ยังจัมป์รายสัปดาห์"ของชูเอชะ เมื่อวันที่ 10 มีนาคม พ.ศ. 2565 สปรินออฟได้รับการเผยแพร่ในนิตยสารเสริม"ยังจัมป์ ไดอิจิวะ" เมื่อวันที่ 27 เมษายน พ.ศ. 2566 ตอนต่างๆ ได้รับการรวบรวมตีพิมพ์เป็นเล่ม(ทังโกบง) จำนวน 9 เล่ม ณ เดือนพฤษภาคม พ.ศ. 2568 สำนักพิมพ์เฟิร์ส เพจ โปรได้ประกาศเป็นผู้ถือลิขสิทธิ์ในฉบับภาษาไทยเมื่อ 16 มกราคม พ.ศ. 2567
จำนวนเล่ม.
!width=4%|#
!width=24%|วันที่ออกจำหน่ายต้นฉบับ
!width=24%|ISBN ต้นฉบับ
!width=24%|วันที่ออกจำหน่ายภาษาอังกฤษ
!width=24%|ISBN ภาษาอังกฤษ
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 19 กรกฎาคม พ.ศ. 2565</td><td></td><td>22 มีนาคม พ.ศ. 2567</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 17 พฤศจิกายน พ.ศ. 2565</td><td></td><td>3 ตุลาคม พ.ศ. 2567</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 17 มีนาคม พ.ศ. 2566</td><td></td><td>9 มกราคม พ.ศ. 2568</td><td></td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 18 สิงหาคม พ.ศ. 2566</td><td></td><td>—</td><td>—</td></tr>
<tr style="text-align: center;"><th scope="row" id="vol5" style="text-align: center; font-weight: normal; background-color: transparent;">5</th></td><td> 19 กุมภาพันธ์ พ.ศ. 2567</td><td></td><td>—</td><td>—</td></tr>
<tr style="text-align: center;"><th scope="row" id="vol6" style="text-align: center; font-weight: normal; background-color: transparent;">6</th></td><td> 19 มิถุนายน พ.ศ. 2567</td><td></td><td>—</td><td>—</td></tr>
<tr style="text-align: center;"><th scope="row" id="vol7" style="text-align: center; font-weight: normal; background-color: transparent;">7</th></td><td> 18 ตุลาคม พ.ศ. 2567</td><td></td><td>—</td><td>—</td></tr>
<tr style="text-align: center;"><th scope="row" id="vol8" style="text-align: center; font-weight: normal; background-color: transparent;">8</th></td><td> 17 มกราคม พ.ศ. 2568</td><td></td><td>—</td><td>—</td></tr>
<tr style="text-align: center;"><th scope="row" id="vol9" style="text-align: center; font-weight: normal; background-color: transparent;">9</th></td><td> 19 พฤษภาคม พ.ศ. 2568</td><td></td><td>—</td><td>—</td></tr>
</table>
เรย์ เดอ กรูชีย์

เรย์มอนด์ ฟีลิป เดอ กรูชีย์ (18 พฤษภาคม ค.ศ. 1932 – 2 มีนาคม ค.ศ. 2025) เป็นนักฟุตบอลชาวอังกฤษจากเจอร์ซีย์ที่เล่นเป็นฟุลแบ็ก เดอ กรูชีย์เสียชีวิตในวันที่ 2 มีนาคม ค.ศ. 2025 ด้วยอายุ 92 ปี
เจ้าชายคารัลแห่งบาวาเรีย

เจ้าชายคารัลแห่งบาวาเรีย (พระนามเต็ม: คารัล มารีอา ลูอิทโพล์ด; 1 เมษายน พ.ศ. 2417 – 9 พฤษภาคม พ.ศ. 2470) ทรงเป็นเจ้าชายแห่งบาวาเรีย และ ทหารชาวเยอรมัน
พระประวัติ.
เจ้าชายคารัล ประสูติเมื่อวันที่ 1 เมษายน พ.ศ. 2417 เป็นพระราชโอรสใน พระเจ้าลูทวิชที่ 3 แห่งบาวาเรีย และ มารีอา เตรีซาแห่งออสเตรีย-เอสเต สมเด็จพระราชินีแห่งบาวาเรีย ทรงมีพระพี่น้องร่วมพระครรภ์ คือเจ้าชายรูพเพ็ชลท์ มกุฎราชกุมารแห่งบาวาเรีย , เจ้าหญิงอเดลกุลเดอแห่งบาวาเรีย , เจ้าหญิงมารีอา ลุดวิกา เตเรซาแห่งบาวาเรีย , เจ้าชายฟรันทซ์แห่งบาวาเรีย , เจ้าหญิงมาธิลด์แห่งบาวาเรีย , เจ้าชายว็อล์ฟกัง , เจ้าหญิงฮิลเดอการ์เดอ , เจ้าหญิงน็อทแบร์กา ดัชเชสแห่งอูรัค , เจ้าหญิงดีเอทีเรนเดอ และ เจ้าหญิงกูนทีเรนเดอ เคาน์เตสแห่งพีร์ซิง-ลีชเทอเนต-มูส์
เช่นเดียวกับพระเชษฐา พระองค์ทรงรับราชการทหาร ยศสุดท้ายของพระองค์ในราชการทหารคือ พลตรี เจ้าชายคารัล มิได้อภิเษกสมส และไม่มีพระทายาท พระองค์สิ้นพระชนม์เมื่อวันที่ 9 พฤษภาคม พ.ศ. 2470 สิริพระชันษา 53 ปี พระศพของพระองค์ถูกฝังไว้ในโบสถ์แม่พระมิวนิก ในรัฐไบเอิร์น
มุฮัมมัด อิบน์ ยูซุฟ อัษษะเกาะฟี

เป็นผู้ว่าราชการแห่งรัฐเคาะลีฟะฮ์อุมัยยะฮ์ในช่วงต้นคริสต์ศตวรรษที่ 8
เขาเป็นพี่/น้องชายของอัลฮัจญาจญ์ อิบน์ ยูซุฟ ผู้ว่าราชการแห่งอิรักผู้ทรงอำนาจ โดยมุฮัมมัดดำรงตำแหน่งรองผู้ว่าราชการแก่อัลฮัจญาจญ์ที่ฟอร์ส เขาได้รับการยกย่องว่าเป็นผู้ก่อตั้งเมืองชีรอซใน ค.ศ. 693 ซึ่งกลายเป็นเมืองหลักของจังหวัดฟอร์ส ภายหลังดำรงตำแหน่งผู้ว่าราชการแห่งเยเมน เขาเสียชีวิตขณะดำรงตำแหน่งใน ค.ศ. 714/5 อุมมุลฮัจญาจญ์ บินต์ มุฮัมมัด บุตรีของเขา สมรสกับเคาะลีฟะฮ์ยะซีดที่ 2 (ค. 620 – 624) และอัลวะลีดที่ 2 (ค. 743 – 744) พระราชโอรส ขึ้นครองราชย์เป็นเคาะลีฟะฮ์อุมัยยะฮ์องค์ที่ 11
ซาบาเอะ

ซาบาเอะ  เป็นนครที่ตั้งอยู่ในจังหวัดฟูกูอิ ประเทศญี่ปุ่น ตั้งอยู่ทางทิศใต้ของนครฟูกูอิ มีขนาดพื้นที่ทั้งหมด มีจำนวนประชากร ณ วันที่ 1 เมษายน ค.ศ. 2025 ประมาณ 67,183 คน มีความหนาแน่นของประชากร 794 คนต่อตารางกิโลเมตร เมืองซาบาเอะได้รับการยกฐานะเป็นเทศบาลนครเมื่อ ค.ศ. 1955
ภูมิศาสตร์.
นครซาบาเอะตั้งอยู่ในตอนกลางของภูมิภาคเรโฮกุ ซึ่งเป็นภูมิภาคย่อยทางตะวันออกเฉียงเหนือของจังหวัดฟูกูอิ มีอาณาเขตทางทิศเหนือติดกับนครฟูกูอิ และทิศใต้ติดกับนครเอจิเซ็ง ตัวเมืองทอดตัวอยู่บนฝั่งตะวันออกของแม่น้ำฮิโนะ
เทศบาลข้างเคียง.
<templatestyles src="Flowlist/styles.css" />
ภูมิอากาศ.
นครซาบาเอะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน "Cfa") มีลักษณะเด่นคือฤดูร้อนที่อบอุ่นและชื้น และฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในซาบาเอะอยู่ที่ 14.3 °C ปริมาณน้ำฝนเฉลี่ยทั้งปีอยู่ที่ 2,417 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.8 °C และต่ำสุดในเดือนมกราคมอยู่ที่ประมาณ 3.0 °C
สถิติประชากร.
ตามข้อมูลสำมะโนประชากรของญี่ปุ่น จำนวนประชากรของนครซาบาเอะเพิ่มขึ้นอย่างต่อเนื่องในช่วง 50 ปีที่ผ่านมา
ประวัติศาสตร์.
ซาบาเอะเป็นส่วนหนึ่งของแคว้นโบราณที่ชื่อแคว้นเอจิเซ็ง พื้นที่ดังกล่าวในยุคเอโดะเป็นส่วนหนึ่งของการถือครองของแคว้นศักดินาซาบาเอะ ต่อมาหลังจากการปฏิรูปเมจิ พื้นที่ดังกล่าวได้รับการจัดให้เป็นส่วนหนึ่งของอำเภออิมาดาเตะในจังหวัดฟูกูอิ เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 จึงได้มีการจัดตั้งเมืองซาบาเอะขึ้น และได้ผนวกรวมเอาหมู่บ้านชิงโยโกเอะและฟูนัตสึเข้าเป็นส่วนหนึ่งใน ค.ศ. 1948 และผนวกรวมกับหมู่บ้านชิมเม คาตากามิ นากางาวะ และหมู่บ้านทาจิมาจิ โยชิกาวะ และยูตากะจากอำเภอนีว พร้อมยกฐานะขึ้นเป็นนครซาบาเอะเมื่อวันที่ 15 มกราคม ค.ศ. 1955 นครซาบาเอะได้ผนวกรวมหมู่บ้านคาวาดะเข้ามาเป็นส่วนหนึ่งเมื่อเดือนมีนาคม ค.ศ. 1957 และใน ค.ศ. 1995 เมืองนี้เป็นเจ้าภาพจัดการแข่งขันยิมนาสติกสากลชิงแชมป์โลก
การเมืองการปกครอง.
นครซาบาเอะมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครที่มาจากการเลือกตั้งเป็นฝ่ายนิติบัญญัติระบบสภาเดียวซึ่งประกอบด้วยสมาชิก 20 คน
เศรษฐกิจ.
ซาบาเอะเป็นหนึ่งในศูนย์กลางการผลิตกรอบแว่นตาที่ใหญ่ที่สุดแห่งหนึ่งในญี่ปุ่น นอกจากนี้ ซาบาเอะยังเป็นที่ตั้งของอุตสาหกรรมเคมีและเรยอนอีกด้วย
การศึกษา.
นครซาบาเอะมีโรงเรียนที่สังกัดเทศบาลนคร ได้แก่ โรงเรียนประถม 12 แห่ง และโรงเรียนมัธยมต้น 3 แห่ง และมีโรงเรียนมัธยมปลาย 2 แห่งที่สังกัดคณะกรรมการการศึกษาจังหวัดฟูกูอิ นอกจากนี้ ยังมีสถาบันเทคโนโลยีแห่งชาติ วิทยาลัยฟูกูอิ (NIT-Fukui) ซึ่งสังกัดรัฐบาลกลาง ก็ตั้งอยู่ในนครซาบาเอะเช่นกัน
การขนส่ง.
รถไฟ.
บริษัทรถไฟญี่ปุ่นตะวันตก (JR West) ได้สละการเป็นเจ้าของทางรถไฟสายหลักโฮกูริกุในซาบาเอะ ให้กับบริษัทฮาปิไลน์ฟูกูอิเมื่อวันที่ 16 มีนาคม ค.ศ. 2024
แคนรึก บีแยลสกี

แคนรึก บีแยลสกี (19 มกราคม ค.ศ. 1935 – 3 มีนาคม ค.ศ. 2025) เป็นผู้กำกับภาพยนตร์ชาวโปแลนด์ ภาพยนตร์ "Pastorale heroica" ใน ค.ศ. 1983 นำไปฉายในเทศกาลภาพยนตร์นานาชาติมอสโก ครั้งที่ 13 เขาเสียชีวิตในวันที่ 3 มีนาคม ค.ศ. 2025 ด้วยอายุ 90 ปี
อาวาระ

อาวาระ  เป็นนครที่ตั้งอยู่ทางเหนือสุดในจังหวัดฟูกูอิ ประเทศญี่ปุ่น มีขนาดพื้นที่ทั้งหมด มีจำนวนประชากร ณ วันที่ 1 เมษายน ค.ศ. 2025 ประมาณ 25,956 คน มีความหนาแน่นของประชากร 222 คนต่อตารางกิโลเมตร อาวาระเป็นเมืองหนึ่งในไม่กี่แห่งในประเทศญี่ปุ่นที่ชื่อเมืองเขียนด้วยอักษรฮิรางานะ อาวาระเป็นเมืองที่มีชื่อเสียงในด้านรีสอร์ตอนเซ็งและน้ำพุร้อนธรรมชาติ
ภูมิศาสตร์.
นครอาวาระตั้งอยู่ทางตอนเหนือสุดของจังหวัดฟูกูอิ มีอาณาเขตทางทิศเหนือติดกับจังหวัดอิชิกาวะ และทิศตะวันตกเฉียงเหนือติดกับทะเลญี่ปุ่น มีนครซากาอิล้อมรอบทางทิศตะวันออก ทิศใต้ และทิศตะวันตก
เทศบาลข้างเคียง.
<templatestyles src="Flowlist/styles.css" />
ภูมิอากาศ.
นครอาวาระมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน "Cfa") มีลักษณะเด่นคือฤดูร้อนที่อบอุ่นและชื้น และฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในอาวาระอยู่ที่ 14.2 °C ปริมาณน้ำฝนเฉลี่ยทั้งปีอยู่ที่ 2,481 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.8 °C และต่ำสุดในเดือนมกราคมอยู่ที่ประมาณ 2.8 °C
สถิติประชากร.
ตามข้อมูลสำมะโนประชากรของญี่ปุ่น จำนวนประชากรของอาวาระมีจำนวนสูงสุดในราว ค.ศ. 2000 และลดลงนับตั้งแต่นั้นเป็นต้นมา
ประวัติศาสตร์.
อาวาระเคยเป็นส่วนหนึ่งของแคว้นโบราณที่ชื่อแคว้นเอจิเซ็ง ต่อมาในยุคเอโดะ พื้นที่แห่งนี้ถูกแบ่งออกเป็นแคว้นศักดินาฟูกูอิ แคว้นศักดินามารูโอกะ และแคว้นศักดินานิชิโอะ
หลังจากการปฏิรูปเมจิ ได้มีการจัดระเบียบให้พื้นที่แห่งนี้เป็นส่วนหนึ่งของอำเภอซากาอิในจังหวัดฟูกูอิ มีการพัฒนาพื้นที่แห่งนี้ขึ้นเป็นอาวาระอนเซ็งตั้งแต่เดือนมิถุนายน ค.ศ. 1884 ต่อมาเมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 จึงได้มีการจัดตั้งเมืองคานาซุและหมู่บ้านอาวาระ อิอิ สึโบเอะ โฮโซโรงิ โยชิซากิ คิตางาตะ และฮนโจ หมู่บ้านอาวาระได้รับการยกฐานะเป็นเมืองอาวาระในเดือนกุมภาพันธ์ ค.ศ. 1935 หมู่บ้านอิอิ สึโบเอะ โฮโซโรงิ และโยชิซากิ ได้ถูกผนวกรวมเข้ากับเมืองคานาซุในเดือนตุลาคม ค.ศ. 1954 หมู่บ้านคิตางาตะและฮนโจได้ถูกผนวกรวมเข้ากับเมืองอาวาระในเดือนมีนาคม ค.ศ. 1955 ได้เกิดเหตุการณ์ไฟไหม้ในพื้นที่ส่วนใหญ่ของอาวาระอนเซ็งในเดือนเมษายน ค.ศ. 1956 และในวันที่ 1 มีนาคม ค.ศ. 2004 เมืองอาวาระและคานาซุได้ควบรวมเข้าด้วยกันเพื่อจัดตั้งนครอาวาระ
การเมืองการปกครอง.
นครอาวาระมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครที่มาจากการเลือกตั้งเป็นฝ่ายนิติบัญญัติระบบสภาเดียวซึ่งประกอบด้วยสมาชิก 18 คน
เศรษฐกิจ.
เศรษฐกิจของอาวาระมีความหลากหลาย โดยที่มีบทบาทสำคัญคือภาคเกษตรกรรมและอุตสาหกรรมการท่องเที่ยวซึ่งมีศูนย์อยู่ที่อาวาระอนเซ็ง นอกจากนี้ อาวาระยังเป็นที่ตั้งสำนักงานใหญ่ของบริษัทฮิตาจิโซเซ็งฟูกูอิ (Hitachi Zosen Fukui Corporation) ซึ่งเป็นผู้ผลิตเครื่องอัดไฮดรอลิก
การศึกษา.
นครอาวาระมีโรงเรียนที่สังกัดเทศบาลนครอาวาระ ได้แก่ โรงเรียนประถม 7 แห่ง โรงเรียนมัธยมต้น 2 แห่ง และมีโรงเรียนมัธยมปลาย 1 แห่งที่สังกัดคณะกรรมการการศึกษาจังหวัดฟูกูอิ
สมศักดิ์ กิตติธรกุล

ดร. สมศักดิ์ กิตติธรกุล #เปลี่ยนทาง (เกิด 10 มกราคม พ.ศ. 2489) ชื่อเล่น หงวน เป็นนักการเมืองชาวไทย ปัจจุบันดำรงตำแหน่งเป็นนายกองค์การบริหารส่วนจังหวัดกระบี่ 8 สมัย และเป็นกรรมการวิทยาลัยการท่องเที่ยวนานาชาติ มหาวิทยาลัยราชภัฏภูเก็ต อดีตประธานสภาองค์การบริหารส่วนจังหวัดกระบี่ และอดีตนายกสมาคมองค์การบริหารส่วนจังหวัดแห่งประเทศไทย
ประวัติ.
สมศักดิ์ เกิดเมื่อวันที่ 10 มกราคม พ.ศ. 2489 ที่อำเภอเมืองกระบี่ จังหวัดกระบี่ เป็นบุตรนายชิ้น กิตติธรกุล อดีตประธานสภาจังหวัดกระบี่ และนางเอี่ยน กิตติธรกุล ด้านครอบครัวสมรสกับนางวนิดา กิตติธรกุล เมื่อ 4 สิงหาคม พ.ศ. 2520 มีบุตร-ธิดา 3 คน คือ สิทธชัย กิตติธรกุล, สมิต กิตติธรกุล และศศิธร กิตติธรกุล ประธานเขตพื้นที่ภาคใต้ฝั่งอันดามัน สภาอุตสาหกรรมท่องเที่ยวแห่งประเทศไทย และมีญาติ คือกิตติ กิตติธรกุล สมาชิกสภาผู้แทนราษฎรจังหวัดกระบี่ สังกัดพรรคภูมิใจไทย
สำเร็จการศึกษาระดับมัธยมศึกษาตอนต้น จากโรงเรียนอำมาตย์พานิชนุกูล และโรงเรียนสวนกุหลาบวิทยาลัย ระดับมัธยมศึกษาตอนปลาย จากโรงเรียนอำนวยศิลป์ ระดับปริญญาตรี ศิลปศาสตร์บัณทิต จาก Southeastern Louisiana University สหรัฐอเมริกา ระดับปริญญาโท รัฐศาสตร์มหาบัณฑิตกิตติมศักดิ์ สาขาวิชารัฐศาสตร์ จากมหาวิทยาลัยรามคำแหง และระดับปริญญาเอก ปริญญาปรัชญาดุษฎีบัณฑิตกิตติมศักดิ์ สาขาวิชารัฐศาสตร์ จากมหาวิทยาลัยรามคำแหง
การทำงาน.
ธุรกิจ.
หลังจบการศึกษา เขาเริ่มต้นเส้นทางธุรกิจโดยการเปิดโรงแรมพีพี ไอส์แลนด์ คาบาน่า บนเกาะพีพีในปี พ.ศ. 2533 ถือเป็นการบุกเบิกการท่องเที่ยวของจังหวัดในยุคที่การคมนาคมยังไม่สะดวก 
การเมือง.
สมศักดิ์ เข้าสู่การเมืองด้วยการเป็นสมาชิกสภาจังหวัดและได้รับตำแหน่งเป็นประธานสภาช่วงปี พ.ศ. 2538 ถึง พ.ศ. 2540 ก่อนจะได้รับเลือกจากสมาชิกสภาให้ดำรงตำแหน่งนายกองค์การบริหารส่วนจังหวัดกระบี่เป็นคนแรกในปี พ.ศ. 2540 หลังการปรับปรุงโครงสร้างตามพระราชบัญญัติองค์การบริหารส่วนจังหวัด พ.ศ. 2540 โดยสมศักดิ์ลาออกจากตำแหน่งเมื่อวันที่ 15 ธันวาคม พ.ศ. 2543 ก่อนจะได้รับเลือกให้กลับมาดำรงตำแหน่งเมื่อวันที่ 5 เมษายน พ.ศ. 2544
พรรคพร้อม

พรรคพร้อม (ย่อ: พ.) เป็นพรรคการเมืองไทย ก่อตั้งเมื่อวันที่ 28 มกราคม พ.ศ. 2565 โดยมีชื่อเดิมว่าพรรคชาติรุ่งเรือง ปัจจุบันมีพิมไหมทอง ศักดิพัตโภคิน เป็นหัวหน้าพรรค และภัควัฒน์ ธรรมครุฑทิพย์ เป็นเลขาธิการพรรค
ประวัติ.
พรรคชาติรุ่งเรือง ก่อตั้งเมื่อวันที่ 28 มกราคม พ.ศ. 2565 ชื่อย่อว่า "ชรร." โดยมีพิมไหมทอง ศักดิพัตโภคิน เป็นหัวหน้าพรรคคนแรก และกัณตพัฒน์ เตชะกมลสุข เป็นเลขาธิการพรรคคนแรก 
ต่อมาเปลี่ยนแปลงชื่อพรรคว่า "พรรคพร้อม" ชื่อย่อ "พ." โดยพิมไหมทอง ศักดิพัตโภคิน เป็นหัวหน้าพรรคเช่นเดิม และมารุต พิสุทธิพันธ์พงศ์ เป็นเลขาธิการพรรค
ในวันที่ 19 กุมภาพันธ์ พ.ศ. 2568 พรรคพร้อมได้จัดประชุมใหญ่เพื่อเลือกตั้งคณะกรรมการบริหารพรรคชุดใหม่ ซึ่งที่ประชุมมีมติเลือกพิมไหมทอง ศักดิพัตโภคิน ให้ดำรงตำแหน่งหัวหน้าพรรคต่อไป ส่วนตำแหน่งเลขาธิการพรรคเป็นของภัควัฒน์ ธรรมครุฑทิพย์
การเลือกตั้ง.
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคชาติรุ่งเรืองส่งผู้สมัครในระบบแบ่งเขต 3 คน และส่งผู้สมัครแบบบัญชีรายชื่อ 11 คน ผลการเลือกตั้งปรากฎว่าไม่ได้รับการเลือกตั้ง
ต่อมาพรรคชาติรุ่งเรืองได้เปลี่ยนชื่อพรรค เป็นพรรคพร้อม และได้ส่งผู้สมัครรับเลือกตั้งในนามพรรคครั้งแรกในการเลือกตั้งสมาชิกสภาผู้แทนราษฎรจังหวัดนครศรีธรรมราช เขต 8 แทนตำแหน่งที่ว่าง พ.ศ. 2568 ซึ่งทางพรรคได้ส่งว่าที่พันตรี กวี ไกรทอง แต่ไม่ได้รับเลือกตั้ง
อุมมุลฮัจญาจญ์ บินต์ มุฮัมมัด

อุมมุลฮัจญาจญ์ บินต์ มุฮัมมัด  เป็นพระมเหสีหลักที่มีชื่อเสียงของยะซีดที่ 2 เคาะลีฟะฮ์แห่งรัฐเคาะลีฟะฮ์อุมัยยะฮ์องค์ที่ 9 และพระราชมารดาของอัลวะลีดที่ 2 เคาะลีฟะฮ์อุมัยยะฮ์องค์ที่ 11
พระประวัติ.
พระนามเต็มของพระนางคือ อุมมุลฮัจญาจญ์ บินต์ มุฮัมมัด อิบน์ ยูซุฟ อัษษะเกาะฟี โดยอยู่ในเผ่าอัษษะเกาะฟี
ยะซีดสร้างสายสัมพันธ์ทางสมรสกับครอบครัวของอัลฮัจญาจญ์ อิบน์ ยูซุฟ (เสียชีวิต ค.ศ. 714) อุปราชผู้ทรงอำนาจในอิรัก แก่เคาะลีฟะฮ์อับดุลมะลิก พระราชบิดา และอัลวะลีดที่ 1 (ค. 705 – 715) พระอนุชา/เชษฐา พระองค์สมรสกับอุมมุลฮัจญาจญ์ หลานสาวของอัลฮัจญาจญ์ ผู้เป็นธิดาของมุฮัมมัด อิบน์ ยูซุฟ อัษษะเกาะฟี ในสมัยพระปิตุลา พระนางให้กำเนิดพระราชโอรสแก่ยะซีด ได้แก่: อัลฮัจญาจญ์ที่สิ้นพระชนม์แต่วัยเยาว์ และอัลวะลีดที่ 2 ที่ขึ้นเป็นเคาะลีฟะฮ์ใน ค.ศ. 743
อุมมุลฮัจญาจญ์กลายเป็ยพระมเหสีผู้ทรงอิทธิพลอย่างมากของยะซีดที่ 2 อัลวะลีด พระราชโอรสองค์ที่ 2 ที่เสด็จพระราชสมภพใน ค.ศ. 709 ถือเป็นผู้มีสิทธิ์ในราชบัลลังก์เคาะลีฟะฮ์
ยะซีดที่ 2 พระสวามี สวรรคตจากวัณโรคที่อิรบิด เมืองในเขตย่อยบัลกออ์ที่ญุนด์ดิมัชก์ (เขตทหารดามัสกัส เทียบเท่าบริเวณทรานส์จอร์แดน) ในวันที่ 24 ชะอ์บาน ฮ.ศ. 105 (26 มกราคม ค.ศ. 724) อัลวะลีด พระราชโอรส หรือ ฮิชาม พระอนุชา/เชษฐาร่วมพระราชบิดา เป็นผู้นำละหมาดพระศพ ยะซีดตั้งใจแต่งตั้งอัลวะลีดเป็นผู้สืบทอดตำแหน่ง แต่มัสละมะฮ์ อิบน์ อับดุลมะลิกโน้มน้าวให้แต่งตั้งฮิชาม อิบน์ อับดุลมะลิกแทน จากนั้นจึงค่อยเป็นอัลวะลีด
อุมมุลฮัจญาจญ์ในรัชสมัยของพระสวามีหรือในรัชสมัยของฮิชาม พระเทวัน
ตำบลฆอแนนแดบีเลแชร์กี

ฆอแนนแดบีเลแชร์กี  เป็นตำบลในอำเภอกลาง เทศมณฑลแฆลฆอล จังหวัดแอร์แดบีล ประเทศอิหร่าน โดยมีหมู่บ้านฆูจีนเป็นเมืองหลัก
ประชากร.
จากสำมะโนแห่งชาติ ค.ศ. 2006 ตำบลนี้มีประชากร 15,102 คนใน 3,576 ครัวเรือน ต่อมาในสำมะโน ค.ศ. 2011 มีประชากรเพิ่มขึ้นเป็น 15,946 คนใน 4,400 ครัวเรือน สำมะโนล่าสุดใน ค.ศ. 2016 ระบุประชากรที่ 14,374 คนใน 4,500 ครัวเรือน หมู่บ้านที่มีประชากรมากที่สุดในบรรดา 24 หมู่บ้านคือฆูจีนที่มีประชากร 2,633 คน
หมู่บ้านอื่น ๆ ในตำบลนี้ ได้แก่ แอลียอบอด, แอนแดบีล, แบฟรอเจร์ด, แฆเมส, แมแจเรฮ์ และโทว์แลช
วัดเกาะราษฎร์ศรัทธาธรรม

วัดเกาะราษฎร์ศรัทธาธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านโพธิ์ อำเภอเสนา จังหวัดพระนครศรีอยุธยา พื้นที่ตั้งวัด มีจํานวน 6 ไร่ 40 ตารางวา โฉนดเลขที่ 14075
วัดเกาะราษฎร์ศรัทธาธรรม เดิมเรียกว่า วัดเกาะ สร้างขึ้นเป็นวัดตั้งแต่ประมาณ พ.ศ. 2385 ได้รับพระราชทานวิสุงคามสีมา เมื่อ พ.ศ. 2428 
อาคารเสนาสนะประกอบด้วยอุโบสถสร้างเมื่อ พ.ศ. 2489 ศาลาการเปรียญสร้างเมื่อ พ.ศ. 2505 หอสวดมนต์ กุฏิสงฆ์ หอระฆัง ศาลาบำเพ็ญกุศล ฌาปนสถาน ปูชนียวัตถุ ประกอบด้วยพระประธานประจำอุโบสถ เป็นพระพุทธรูปปางมารวิชัย สร้างเมื่อ พ.ศ. 2428 พระประธานประจำศาลาการเปรียญ เป็นพระพุทธรูปปางมารวิชัย พระปรางค์ และเจดีย์
ไอแพด แอร์ (รุ่นที่ 6)

ไอแพด แอร์ (รุ่นที่ 6)  เป็น แท็บเล็ตคอมพิวเตอร์ ที่พัฒนาและทำการตลาดโดย แอปเปิล และเปิดตัวโดย แอปเปิล เมื่อวันที่ 7 พฤษภาคม ค.ศ. 2024 โดยเปิดให้สั่งซื้อล่วงหน้าในวันเดียวกัน และวางจำหน่ายเมื่อวันที่ 15 พฤษภาคม ค.ศ. 2024 เป็นรุ่นต่อจาก ไอแพด แอร์ (รุ่นที่ 5) และมีให้เลือก 4 สี ได้แก่ สีน้ำเงิน สีม่วง สีเทาสเปซเกรย์ และสีสตาร์ไลท์ ไอแพด แอร์ (รุ่นที่ 6) เป็นไอแพด แอร์ รุ่นแรกที่มีรุ่น 13 นิ้ว ร่วมกับรุ่น 11 นิ้วที่มีอยู่เดิม 
คุณสมบัติ.
ฮาร์ดแวร์.
ไอแพด แอร์ รุ่นที่ 6 ใช้ชิป แอปเปิล เอ็ม 2 พร้อม RAM 8 GB และหน่วยความจำในตัว 128 GB แต่สามารถอัปเกรดหน่วยความจำเป็น 256 GB 512 GB และ 1 TB ตามลำดับ โดยมีค่าธรรมเนียมเพิ่มเติม ชิป M2 มีแกน CPU 8 แกนและแกน GPU 9 แกน 
นอกจากนี้ยังใช้ หน้าจอ Liquid Retina ที่มีความสว่าง 500 นิต และ ช่องสี P3 อีกด้วย รุ่น 11 นิ้วยังมีจอแสดงผลขนาด 2360 x 1640 พิกเซล ในขณะที่รุ่น 13 นิ้วมีจอแสดงผลขนาด 2732 x 2048 พิกเซลพร้อมความสว่าง 600 นิต ทั้งสองรุ่นยังรองรับ Apple Pencil Pro และ Apple Pencil (USB-C) อีกด้วย นอกจากนี้ยังมีกล้องหน้าและกล้องหลัง 12 MP พร้อม Smart HDR 4 และภาพพาโนรามาสูงสุด 63 MP อีกด้วย เช่นเดียวกับรุ่นก่อนหน้า ไอแพด แอร์ (รุ่นที่ 6) ก็มี Touch ID ที่รวมเข้ากับปุ่มเปิดปิ ด้วยเช่นกัน 
การเชื่อมต่อ.
ไอแพด แอร์ (รุ่นที่ 6) มาพร้อมพอร์ต USB-C สำหรับชาร์จและเชื่อมต่ออุปกรณ์เสริม พอร์ตนี้มีความสามารถในการถ่ายโอนข้อมูลด้วยความเร็ว 10 Gbit/s (ประมาณหนึ่งหมื่นล้านบิตต่อวินาที 1.25 GB/s หรือประมาณ 1.25 พันล้านไบต์ต่อวินาที) พร้อมด้วยความสามารถของ DisplayPort ช่วยให้สามารถเชื่อมต่อกับจอภาพภายนอกได้ ไอแพด แอร์ (รุ่นที่ 6) ยังมาพร้อมกับการเชื่อมต่อ WiFi 6E (802.11ax) และ Bluetooth 5.3 บนทุกรุ่น โดยรุ่นเซลลูลาร์จะเพิ่มการรองรับ 5G ความถี่ต่ำกว่า 6 GHz เข้ามาด้วย 
เช่นเดียวกับรุ่นก่อนหน้านี้ ไอแพด แอร์ (รุ่นที่ 6) ยังเข้ากันได้กับ Magic Keyboard สำหรับ ไอแพด 
กล้องถ่ายรูป.
กล้องด้านหน้า: 12 MP รูรับแสง ƒ/2.0 โหมดถ่ายภาพต่อเนื่อง โหมดตั้งเวลา การควบคุมแสง การตรวจจับใบหน้า Smart HDR 4 การจับภาพสีกว้าง ระบบป้องกันภาพสั่นไหวอัตโนมัติ แฟลช Retina บันทึกวิดีโอ HD 1080p และเวทีกลาง
กล้องด้านหลัง: 12 ล้านพิกเซล การรับแสง ƒ/1.8 เลนส์ 5 องค์ประกอบ โหมดถ่ายภาพต่อเนื่อง โหมดตั้งเวลา การควบคุมแสง ลดสัญญาณรบกวน การตรวจจับใบหน้า ฟิลเตอร์ IR ไฮบริด Live Photos พร้อมระบบกันสั่น โฟกัสอัตโนมัติพร้อม Focus Pixels การตรวจจับใบหน้า Smart HDR 4 พาโนรามา การถ่ายภาพสีกว้าง ระบบกันสั่นอัตโนมัติ บันทึกวิดีโอ 2160p 4K 60fps ระบบกันสั่นสำหรับวิดีโอ สโลว์โมชั่น และไทม์แลปส์
ไทม์ไลน์.
ที่มา : คลังข่าวประชาสัมพันธ์ของแอปเปิล
วีร์กีลยุช กรึญ

วีร์กีลยุช กรึญ (9 มิถุนายน ค.ศ. 1928 – 3 กันยายน ค.ศ. 1986) เป็นนักแสดงชาวโปแลนด์ เขาปรากฏในภาพยนตร์และรายการโทรทัศน์กว่า 60 ดรื่องในช่วง ค.ศ. 1964 ถึง 1986 ในเทศกาลภาพยนตร์นานาชาติมอสโก ครั้งที่ 13 เขาชนะรางวัลนักแสดงดีเด่นในบทบาทจากเรื่อง "Pastorale heroica"
ตำบลแซนแจแบเดแชร์กี

แซนแจแบเดแชร์กี  เป็นตำบลในอำเภอกลาง เทศมณฑลแฆลฆอล จังหวัดแอร์แดบีล ประเทศอิหร่าน โดยมีหมู่บ้านโลนแบร์เป็นเมืองหลัก
ประชากร.
จากสำมะโนแห่งชาติ ค.ศ. 2006 ตำบลนี้มีประชากร 4,842 คนใน 1,054 ครัวเรือน ต่อมามีประชากรลดลงเหลือ 4,240 คนใน 1,108 ครัวเรือนตามสำมะโน ค.ศ. 2011 และสำมะโนล่าสุดใน ค.ศ. 2016 ระบุประชากรที่ 3,207 คนใน 973 ครัวเรือน หมู่บ้านที่มีประชากรมากที่สุดในบรรดา 16 หมู่บ้านคือโลนแบร์ที่มีประชากร 921 คน
หมู่บ้านอื่น ๆ ในตำบลนี้ ได้แก่ แอฆบูลอฆ, โมสแทแฟลู และโอว์ชฆอเซโอลยอ
มาลิซอินวอนเดอร์แลนด์

มาลิซอินวอนเดอร์แลนด์  เป็นภาพยนตร์สั้นแนวทดลองสัญชาติอเมริกันใน ค.ศ. 1982 ที่อิงจากวรรณกรรม"อลิซในแดนมหัศจรรย์"ใน ค.ศ. 1865 โดยลูอิส แคร์รอล โดยเล่าถึงเรื่องราวการเดินทางของอลิซในแดนมหัศจรรย์ผ่านแอนิเมชันหลอนประสาทของตัวละครหลักในนิยาย โดยมีทั้งภาพเปลือย การเปลี่ยนรูปร่างตัวละคร และเสียงประกอบที่บูดเบี้ยว ภาพยนตร์นี้ถือเป็นผลงานของวินซ์ คอลลินส์ที่รู้จักกันดีที่สุด
โฮมมีเดีย.
"มาลิซอินวอนเดอร์แลนด์" ได้รับการรวมอยู่ในดีวีดีรวมภูมิภาค 1 "General Chaos: Uncensored Animation" ที่ออกจำหน่ายเมื่อวันที่ 6 กุมภาพันธ์ ค.ศ. 1998
คำตอบรับ.
หลังเปิดตัวครั้งแรกในปี 1982 "มาลิซอินวอนเดอร์แลนด์"สร้างเสียงวิจารณ์ด้วยภาพทางเพศแบบเหนือจริง อย่างไรก็ตาม ใน ค.ศ. 2009 ภาพยนตร์สั้นนี้ได้รับความนิยมอย่างกว้างขวางขึ้นจากเว็บไซต์แบ่งปันวิดีโออย่างยูทูบ
โรโกฌิเนอ

โรโกฌิเนอ (นามชี้เฉพาะ:) เป็นเมืองและเทศบาลในเทศมณฑลติรานา มีศุนย์กลางอยู่ในภูมิภาคที่ราบลุ่มภาคตะวันตกของประเทศแอลเบเนีย ก่อตั้งขึ้นในการปฏิรูปการปกครองท้องถิ่นเมื่อ ค.ศ. 2015 โดยควบรวมอดีตเทศบาลโกเซอ, Kryevidh, เลกัย, โรโกฌิเนอ และซีนาบัลลัยให้เป็นหน่วยเทศบาล ที่ตั้งของเทศบาลคือเมืองโรโกฌิเนอ
ประชากร.
ประชากรในเทศบาลตามสำมะโน ค.ศ. 2023 มี 12,567 คน ในจำนวนนี้อาศัยอยู่ในหน่วยเทศบาล 5,002 คน ในพื้นที่ทั้งหมด ประชากรส่วนใหญ่มีเชื้อสายแอลเบเนีย
เจ้าชายลูทวิช คารัลแห่งบาวาเรีย

เจ้าชายลูทวิช คารัลแห่งบาวาเรีย (พระนามเต็ม: ลูทวิช คารัล มารีอา อันโทน ฌอแซ็ฟ; 22 มิถุนายน พ.ศ. 2456 – 17 ตุลาคม พ.ศ. 2551) ทรงเป็นเจ้าชายแห่งเยอรมัน สายราชวงศ์วิทเทิลส์บัค และเป็นพระราชนัดดา (หลานปู่) ในพระเจ้าลูทวิชที่ 3 แห่งบาวาเรีย
พระประวัติ.
พระองค์ประสูติเมื่อปี พ.ศ. 2456 เป็นพระโอรสพระองค์ใหญ่ในเจ้าชายฟรันทซ์แห่งบาวาเรีย และ เจ้าหญิงอีซาแบลลา อันโทเนียแห่งคร็อย พระบิดาเป็นพระราชโอรสในพระเจ้าลูทวิชที่ 3 แห่งบาวาเรีย ทรงเป็นพระภาติยะ (หลานลุงฝ่ายพ่อ) ในเจ้าชายรูพเพ็ชลท์ มกุฎราชกุมารแห่งบาวาเรีย ทรงมีพระพี่น้องร่วมพระครรภ์ คือเจ้าหญิงมารีอา เอลีซาเบ็ทแห่งบาวาเรีย , เจ้าหญิงอเดิลกุลเดอ มารีอาแห่งบาวาเรีย , เจ้าหญิงเอเลโอนอเรอ มารีแห่งบาวาเรีย , เจ้าหญิงโดโรธีอา เตเรซาแห่งบาวาเรีย และ เจ้าชายรัสโซแห่งบาวาเรีย
หลังจากmi'สำเร็จการศึกษาจากโรงเรียนแม็กซิมิเลียน (ตั้งอยู่ในเมือง เมืองมิวนิก) ทรงศึกษาเกี่ยวกับป่าไม้ที่มหาวิทยาลัยในฮังการี ในปี พ.ศ. 2482 เช่นเดียวกับชายหนุ่มชาวเยอรมันส่วนใหญ่ในวัยเดียวกัน ทรงถูกเกณฑ์เข้ากองทัพโดยทำหน้าที่เป็นเกบิร์กสเยเกอร์ อย่างไรก็ตาม อาชีพการงานของพระองค์ในกองทัพเยอรมันนั้นสั้นมาก ในช่วงต้นปี พ.ศ. 2484 พระองค์ได้รับการปลดจากหน้าที่การรบทั้งหมดอันเป็นผลจากคำสั่งจากเบื้องบนซึ่งห้ามสมาชิกราชวงศ์ของเยอรมนีเข้าร่วมในปฏิบัติการทางทหาร ทรงใช้เวลาที่เหลือของสงครามที่ในฮังการี ซึ่งครอบครัวของพระองค์เป็นเจ้าของปราสาท ในปีพ.ศ. 2488 ครอบครัวของพระองค์เสด็จออกจากฮังการีและไปตั้งรกรากที่เมืองชตาร์นแบร์ค
พระประวัติ.
พระองค์ทรงเสกสมรสกับ เจ้าหญิงเอียร์มิงการ์ทแห่งบาวาเรีย พระญาติของพระองค์ (พระธิดาใน เจ้าชายรูพเพ็ชลท์ มกุฎราชกุมารแห่งบาวาเรีย) เมื่อวันที่ 20 กรกฎาคม พ.ศ. 2493 มีพระบุตรดังนี้
หลีงการทิวงคตของ เจ้าชายรูพเพ็ชลท์ มกุฎราชกุมารแห่งบาวาเรีย) ในปี พ.ศ. 2498 พระองค?และพระชายาได้เสด็จไปประทับ ณ พระตำหนักขององค์มกุฎราขกุมารผู้ล่วงลับ นอกจากนี้ พระองค์ยีงเป็นอัศวินใหญ่แห่งเครื่องราชอิสริยาภรณ์ขนแกะทองคำ โดยพระองค์เป็นพระราชวงศ์ฝ่ายหน่าของบาวาเรียที่มีพระชันษายืนยาว ก่อนจะสิ้นพระชนม์เมื่อวันที่ 17 ตุลาคม พ.ศ. 2551 สิริพระชันษา 95 ปี จากพระโรคพระปัปผาสะบวม
เซาเบอร์มอเตอร์สปอร์ต

เซาเบอร์มอเตอร์สปอร์ต (เซาเบอร์โมทอร์ชปอร์ท) เป็นบริษัทวิศวกรรมกีฬาท้าความเร็วสัญชาติสวิส ปัจจุบันเข้าร่วมการแข่งขันฟอร์มูลาวันในฐานะทีมผู้เข้าร่วมและผู้ผลิตภายใต้ชื่อ #เปลี่ยนทาง  หรือรู้จักกันในชื่อ คิกเซาเบอร์ หรือ เซาเบอร์ ก่อตั้งโดย เพเทอร์ เซาเบอร์ ใน ค.ศ. 1970 ภายใต้ชื่อ เพเพเซาเบอร์  เขาเริ่มต้นพาทีมแข่งขันตั้งแต่การแข่งรถไต่เนินเขาและรถสปอร์ต จนได้เข้าร่วมการแข่งขันฟอร์มูลาวันในฤดูกาล เซาเบอร์แข่งขันโดยใช้ชื่อของบริษัทเองมาตั้งแต่ฤดูกาล 1993 ถึง และอีกครั้งฤดูกาล ถึง ระหว่างนั้นทีมได้เข้าแข่งขันภายใต้ชื่อบีเอ็มดับเบิลยูเซาเบอร์ตั้งแต่ฤดูกาล ถึง และอัลฟาโรเมโอให้หลังระหว่างฤดูกาล ถึง จากความร่วมมือกับบีเอ็มดับเบิลยูและอัลฟาโรเมโอตามลำดับ ทีมกลับมาแข่งขันด้วยชื่อเซาเบอร์อีกครั้งในฤดูกาล โดยได้รับการสนับสนุนจากสเตกและคิก และจะผันตัวไปเป็นทีมโรงงานของอาวดี้นับตั้งแต่ฤดูกาล เป็นต้นไป หลังจากอาวดี้วางแผนเข้าถือสิทธิ์ของทีม
เซาเบอร์ไม่เคยชนะการแข่งขันกรังด์ปรีซ์เลยในการเข้าร่วมอย่างเป็นอิสระ จนกระทั่งทีมปรับภาพลักษณ์ใหม่เป็น#เปลี่ยนทาง ในฤดูกาล 2006 จนถึง โดยจบฤดูกาล ด้วยอันดับรองชนะเลิศ และฤดูกาล ด้วยอันดับที่สามในการชิงแชมป์โลกประเภทผู้ผลิต และชนะการแข่งขันกรังด์ปรีซ์เพียงครั้งเดียวกับ รอแบร์ต กูบิตซา ที่การแข่งขัน บีเอ็มดับเบิลยูถอนตัวจากฟอร์มูลาวันหลังจากผลงานของทีมที่ประสบความสำเร็จน้อยลงในฤดูกาล 2009 และคืนอำนาจการจัดการทีมทั้งหมดให้แก่ เพเทอร์ เซาเบอร์ ถึงอย่างนั้นทีมก็ยังเข้าร่วมการแข่งขันด้วยชื่อ "บีเอ็มดับเบิลยูเซาเบอร์" ดังเดิมในฤดูกาล 2010 อันเป็นผลมาจากปัญหาที่เกี่ยวข้องกับข้อตกลงคองคอร์ด แม้ว่า เพเทอร์ เซาเบอร์ วางแผนจะเปลี่ยนชื่อทีมในฤดูกาลนั้น แต่ทางเอฟไอเอยืนยันว่าทีมจำเป็นต้องรอจนสิ้นสุดฤดูกาล เมื่อเริ่มต้นฤดูกาล 2011 เซาเบอร์นำบีเอ็มดับเบิลยูออกจากชื่อทีม
ในฤดูกาล เพเทอร์ เซาเบอร์ เป็นผู้ถือหุ้นรายใหญ่ในทีมถึงร้อยละ 66.6 โดยแบ่งส่วนที่เหลือให้แก่ โมนิชา คัลเทินบอร์น ประธานเจ้าหน้าที่บริหารและหัวหน้าทีมในขณะนั้น ซึ่งเธอได้กลายมาเป็นผู้นำทีมตั้งแต่#เปลี่ยนทาง ถอนตัวไป ทีมถูกขายให้แก่บริษัทจัดการลงทุนสัญชาติสวิส ลองโบว์ไฟแนนซ์ ระหว่างฤดูกาล พร้อมทั้งเจ้าของบริษัทคือ ปัสกัล ปิชชี เข้ามาดำรงตำแหน่งประธานกรรมการและกรรมการผู้จัดการแทนที่ เพเทอร์ เซาเบอร์ อาวดี้กลายเป็นผู้ถือหุ้นรายย่อยในทีมในเดือนมกราคม ค.ศ. 2023 และเข้าครอบครองกิจการในเดือนมีนาคม ค.ศ. 2024 เพื่อเตรียมความพร้อมสำหรับการเข้าร่วมฟอร์มูลาวันของอาวดี้ ฐานการผลิตของทีมตั้งอยู่ที่เมืองฮินวิล ประเทศสวิตเซอร์แลนด์
ชัชวาลย์ แท่งทอง

พันตำรวจโท ชัชวาลย์ แท่งทอง (13 สิงหาคม พ.ศ. 2512 – 8 กุมภาพันธ์ พ.ศ. 2563) เป็นเจ้าหน้าที่ตำรวจ ผู้บังคับหมู่ (งานป้องกันปราบปราม) สถานีตำรวจภูธรเมืองนครราชสีมา เขาเป็นคนแรกที่เข้าระงับเหตุกราดยิงที่จังหวัดนครราชสีมา พ.ศ. 2563 และเสียชีวิตในการปฏิบัติหน้าที่จากเหตุการณ์ดังกล่าว
การเสียชีวิต.
วันที่ 8 กุมภาพันธ์ พ.ศ. 2563 ได้เกิดเหตุกราดยิงที่จังหวัดนครราชสีมา ซึ่งชัชวาลย์ แท่งทอง เป็นหนึ่งในผู้เสียชีวิตจากเหตุการณ์ดังกล่าว โดยเสียชีวิตในการปฏิบัติหน้าที่ ขณะสกัดจับผู้ก่อเหตุกราดยิงบริเวณวัดป่าศรัทธาราม จังหวัดนครราชสีมา จากการถูกยิงเข้าที่ศีรษะจนเสียชีวิต ด้วยการตั้งป้อมปืนสงคราม จากปืนกลเอ็ม 60 และเฮคเลอร์แอนด์คอช เอชเค 33 สิริอายุได้ 50 ปี
ชีวิตส่วนตัว.
ชัชวาลย์ แท่งทอง มีภรรยาคือณัฐฐา รัตนรักษ์ (เดิมเป็นแม่บ้าน ต่อมาได้บรรจุเป็นข้าราชการตำรวจ) ซึ่งทั้งสองมีลูกสาวหนึ่งคนชื่อเหมย และมีบุตรบุญธรรมอีกหนึ่งคน โดยทางครอบครัวคาดหวังว่าลูกทั้งสองคนจะได้รับราชการตำรวจตามความฝันของชัชวาลย์ผู้เป็นพ่อ
สิ่งสืบเนื่อง.
วันที่ 10 กุมภาพันธ์ พ.ศ. 2563 พลเอก สุรยุทธ์ จุลานนท์ ประธานองคมนตรี ได้เดินทางมาเป็นประธานพิธีเชิญน้ำหลวง, พวงมาลาหลวง และสิ่งของพระราชทานหลวงให้แก่ครอบครัวชัชวาลย์ แท่งทอง ที่เสียชีวิตจากการปฏิบัติหน้าที่ จากนั้น ในวันที่ 12 กุมภาพันธ์ พลตํารวจเอก จักรทิพย์ ชัยจินดา ผู้บัญชาการตำรวจแห่งชาติ เป็นประธานประกอบพิธีกรรม และวันที่ 13 กุมภาพันธ์ พระบาทสมเด็จพระเจ้าอยู่หัวทรงพระกรุณาโปรดเกล้าโปรดกระหม่อมให้เกษม วัฒนชัย องคมนตรี เป็นประธานพิธีพระราชทานเพลิงศพ โดยมีพลเอก ประวิตร วงษ์สุวรรณ รองนายกรัฐมนตรี, ครอบครัวของชัชวาลย์, เพื่อนข้าราชการตำรวจราว 100 นาย และประชาชนทั่วไปร่วมพิธีเป็นจำนวนมาก ครั้นวันที่ 15 กุมภาพันธ์ พระบาทสมเด็จพระเจ้าอยู่หัวมีพระบรมราชโองการโปรดเกล้าฯ พระราชทานยศพันตำรวจโทแก่ชัชวาลย์ แท่งทอง
ส่วนบริษัท อาคเนย์ประกันชีวิต จํากัด (มหาชน) มอบค่าสินไหมทดแทนจำนวนเงิน 1,317,570 บาท พร้อมแสดงความเสียใจกับครอบครัว
และใน พ.ศ. 2564 ทางสมาคมแม่บ้านตำรวจได้มอบทุนการศึกษาให้แก่ครอบครัวของชัชวาลย์ แท่งทอง ในฐานะทายาทตำรวจที่เสียชีวิตจากการปฏิบัติหน้าที่ โดยมีพลตํารวจเอก สุวัฒน์ แจ้งยอดสุข ผู้บัญชาการตำรวจแห่งชาติ เป็นประธานในพิธี
พงศาวลีของขงจื๊อในสายตระกูลหลัก

นี่คือพงศาวลีในสายตระกูลหลักของขงจื๊อ 
พงศาวลี.
<table style="border-spacing: 0px; margin: 0 auto; ">
</table>
ชื่อรุ่น.
ลูกหลานของขงจื๊อกับสี่ปราชญ์คนอื่น ๆ (ขงจื๊อ, เม่งจื๊อ, เจิงจื่อ และเหยียน หุย) ยังคงกำหนดเป็นส่วนหนึ่งของชื่อที่ลูก ๆ ของพวกเขาได้รับโดยใช้บทกวีรุ่นนี้ที่พระราชทานโดยจักรพรรดิเจี้ยนเหวินแห่งราชวงศ์หมิง และขยายเพิ่มโดยจักรพรรดิองค์ต่อมา:
<poem>
希言公彥承，宏聞貞尚衍；
興毓傳繼廣，昭憲慶繁祥；
令德維垂佑，欽紹念顯揚；
建道敦安定，懋修肇彝常；
裕文煥景瑞，永錫世緒昌。
</poem>
ถ้วย

ถ้วย เป็นภาชนะเปิดด้านบนที่ใช้สำหรับใส่ของเหลวเพื่อดื่ม โดยทั่วไปจะมีรูปทรงคล้ายครึ่งวงกลม ปากแบนและมักมีความจุประมาณ ถ้วยอาจทำจากเครื่องปั้นดินเผา (รวมถึงพอร์ซเลน) แก้ว โลหะ ไม้ หิน พอลิสไตรีน พลาสติก เครื่องเขิน หรือวัสดุอื่น ๆ โดยปกติแล้วเมื่อดื่มจะต้องสัมผัสกับปากถ้วย ซึ่งแตกต่างจากภาชนะอาหาร และอุปกรณ์ดื่มรูปแบบอื่น ๆ เช่น เหยือก
แฮร์ทโซเกินเอารัค

แฮร์ทโซเกินเอารัค  เป็นเมืองในอำเภอเอร์ลาเงิน-เฮิคชตัท ในรัฐไบเอิร์น ประเทศเยอรมนี ที่ตั้งของบริษัทผู้ผบิตสินค้ากีฬาสองเจ้าใหญ่ของโลก อาดิดาส และ พูมา กับเครือเชฟเฟลอร์ ผู้ผลิตชิ้นส่วนยานยนต์
ภูมิศาสตร์.
แฮร์ทโซเกินเอารัคตั้งอยู่ในบริเวณฟรังโคเนียกลางของไบเอิร์น ห่างไป ทางเหนือของนครนวร์นแบร์ค เมืองนี้ตั้งอยู่บนฝั่งของแม่น้ำเอารัค ซึ่งเป็นแม่น้ำสาขาของแม่น้ำเรกนิทซ์
ประวัติศาสตร์.
ปรากฏการกล่าวถึงชื่อเมืองแฮร์ทโซเกินเอารัคครั้งแรกในปี 1002 ในชื่อ "อูราฮา" ("Uraha") โดยจักรพรรดิเฮนรีที่สองแห่งจักรวรรดิโรมันอันศักดิ์สิทธิ์ได้มอบเมืองนี้แก่พรินซ์บีโชพริกแห่งบัมแบร์ค
ในปี 1948 เมื่ออาดอล์ฟ ดัสเลอร์ และรูดอล์ฟ ดัสเลอร์ ออกมาก่อตั้งบริษัทรองเท้าของตนเอง เมืองนี้มีสมญาว่า "เมืองคนคอหัก" (the town of bent necks) ซึ่งหมายถึงผู้คนมักก้มมองดูรองเท้าของคนแปลกหน้าที่เดินพบพาน
เศรษฐกิจ.
แฮร์ทโซเกินเอารัคมีชื่อเสียงในระดับโลกในฐานะบ้านเกิดของบริษัทสินค้ากีฬาใหญ่สองเจ้าของโลก คือ อาดิดาส และ พูมา ก่อตั้งโดยพี่น้อง อาดอล์ฟ ดัสเลอร์ และ รูดอล์ฟ ดัสเลอร์ ตามลำดับ ในปี 1948 สำนักงานใหญ่ของทั้งสองบริษัทเปิดทำการในเมืองนี้มาตั้งแต่ทศวรรษ 1960s, จนถึงปัจจุบัน ความบาดหมางระหว่างสองพี่น้องและสองบริษัทปรากฏให้เห็นทั้งจากที่ตั้งของสองสำนักงานใหญ่บนคนละฝั่งแม่น้ำเอารัค ไปจนถึงที่ฝังศพของอาดอล์ฟและรูดี ซึ่งอยู่กันคนละฟากของสุสานในเมือง คนงานของสองบริษัทในอดีตยังไม่สุสงสิงกันเป็นอันขาด อย่างไรก็ตามในปัจจุบัน ความบาดหมางดังกล่าวไม่ได้เข้มข้นเท่าในอดีตแล้ว
บริษัทผู้ผลิตชิ้นส่วนยานยนต์ เครือเชฟเฟลอร์ ตั้งอยู่ในเมืองนี้เช่นกัน
กีฬา.
เมืองแฮร์ทโซเกินเอารัคมีสองสโมสรฟุตบอล ซึ่งสนับสนุนโดยสองบริษัทสินค้ากีฬาเช่นกัน ได้แก่ อาเอสเฟ แฮร์ทโซเกินเอารัค สนับสนุนโดยอาดิดาส และ เอฟเซ แฮร์ทโซเกินเอารัค สนับสนุนโดยพูมา ทั้งสองสมโสรเล่นในระดับเริ่มต้น
ในปี 2006 ทีมฟุตบอลทีมชาติอาร์เจนตินามีฐานอยู่ที่นี่สำหรับเตรียมการฟีฟาเวิลด์คัปในปีนั้น
ทีมฟึตบอลทีมชาติเยอรมนีประจำการอยู่ที่อาดิดาสโฮมกราวด์ (Adidas Home Ground) เมื่อเตรียมการสำหรับแข่งชิงถ้วยยุโรปปี 2021 และ ปี 2024
ฐานบินเฮร์โซ.
มีฐานบินการทหารตั้งอยู่ในแฮร์ทโซเกินเอารัคตั้งแต่ทศวรรษ 1930s ผลงานออกแบบแรกิริ่มโดยสถาปนิกชาวฝรั่งเศส ก่อสร้างโดยด็อยเชอลุฟท์วัฟเฟอ (กองทัพอากาศ) ในชื่อ ด็อยเชอฟลีเกอร์ชูเลอ (โรงเรียนนักบินเยอรมัน)
ฐานบินถูกยึดครองอย่างเป็นทางการในปี 1936 โดยลุฟท์วัฟเฟอ ใช้งานหลัก ๆ สำหรับเป็นจุดเติมเชื้อเพลิงให้กับอากาศยานในการรุกรานออสเตรียและเช็กโกสโลวะเกีย ทุก ๆ เดือนกันยายน ในสมัยนาซี จะมีเครื่องบินบินจากฐานบินนี้เพื่อเข้าร่วมการเดินขบวนประจำปีของนาซี ไรคส์พาร์ไททาก  ที่จัดที่ทุ่งเซ็พเพอลิน  ในนวร์นแบร์ค
ในเดือนเมษายน 1945 กองกำลังสัมพันธมิตรบุกเยอรมนี กองทัพที่สาม สหรัฐอเมริกา เข้ายึดครองฐานบินและแปรสภาพเป็น ALG R-29 ในเดือนพฤษภาคม 1946 กองพลวิทยุที่สอง (2nd Radio Corps) เข้าครองฐานบินและเปลี่ยนชื่อเป็นฐานเฮอร์โซ ("Herzo Base") ในฐานบินส่งมอบคืนแก่รัฐบาลเยอรมนีอย่างเป็นทางการในวันที่ 4 สิงหาคม 1992 นับจากนั้นมา ได้ใช้งานเป็นลานบินสำหรับพลเรือนในเชิงนันทนาการ มีรหัส ICAO <code>EDQH</code>
ภาษากวารานี

ภาษากวารานี  เป็นภาษาในทวีปอเมริกาใต้ ที่อยู่ในกลุ่มภาษาตูปิ–กวารานี ของ ตระกูลภาษาตูปิอัน เป็นหนึ่งในภาษาราชการของประเทศปารากวัย (ร่วมกับภาษาสเปน) โดยประชากรส่วนใหญ่พูดภาษานี้ และประชากรในชนบทครึ่งหนึ่งที่พูดภาษานี้เพียงภาษาเดียว
ภาษาถิ่นต่าง ๆ ของภาษานี้พูดโดยชุมชนในประเทศเพื่อนบ้าน รวมถึงบางส่วนของภาคตะวันออกเฉียงเหนือของอาร์เจนตินา ภาคตะวันออกเฉียงใต้ของโบลิเวีย และภาคตะวันตกเฉียงใต้ของบราซิล เป็นภาษาทางการที่สองของรัฐกอร์ริเอนเตสของอาร์เจนตินา ตั้งแต่ปี 2004 และที่เมืองตากูรูของบราซิลตั้งแต่ปี 2010 ภาษากวารานียังเป็นหนึ่งในสามภาษาทางการของกลุ่มตลาดร่วมอเมริกาใต้ตอนล่างร่วมกับภาษาสเปนและภาษาโปรตุเกส
มหาวิทยาลัยจุนเท็นโด

มหาวิทยาลัยจุนเท็นโด  เป็นมหาวิทยาลัยเอกชน ตั้งอยู่ในเขตบุงเกียว กรุงโตเกียว ประเทศญี่ปุ่น โดยมีสำนักงานใหญ่ตั้งอยู่ในวิทยาเขตบุงเกียว ซึ่งเป็นที่ตั้งของคณะแพทยศาสตร์ และอีกวิทยาเขตหนึ่งอยู่ที่เมืองอินไซ จังหวัดชิบะ สำหรับคณะวิทยาศาสตร์สุขภาพและการกีฬา
มหาวิทยาลัยก่อตั้งขึ้นในปี ค.ศ. 1946 แต่มีรากฐานมาจากโรงเรียนแพทย์ที่ก่อตั้งขึ้นในปี ค.ศ. 1838 มีชื่อเล่นว่า “จุนได” (Jundai)
โยฮัน ฟัน เดน ดรีชเชอ

โยฮัน ฟัน เดน ดรีชเชอ (16 มิถุนายน ค.ศ. 1953 – 1 กุมภาพันธ์ ค.ศ. 2025) เป็นนักการเมืองชาวเบลเยียมที่อยู่ในพรรคพันธมิตรเฟลมิชใหม่ (N-VA)
หลังจากเรียนจบสาขาวิชาการพาณิชย์และการคลังที่ Hogeschool-Universiteit Brussel เขาทำงานให้กับ KPMG และสอนหนังสือนอกเวลาในสถาบันที่เขาเคยเรียน ใน ค.ศ. 2014 เขาได้รับเลือกให้เป็นสมาชิกรัฐสภาแคว้นนครหลวงบรัสเซลส์
ฟัน เดน ดรีชเชอเสียชีวิตที่ De Panne ในวันที่ 1 กุมภาพันธ์ ค.ศ. 2025 ด้วยอายุ 71 ปี
ยากิซูงิ

เทคนิคการรักษาเนื้อไม้แบบดั้งเดิมของญี่ปุ่น
ยากิซูงิ  เป็นวิธีการถนอมไม้แบบดั้งเดิมและเก่าแก่มากของญี่ปุ่น เรียกในภาษาอังกฤษว่า burnt timber cladding ('การเคลือบด้วยไม้เผา') และยังเรียกอีกชื่อว่า ยาเกอิตะ  อักษร 板 หมายถึง "ไม้กระดาน"
การเผาพื้นผิวไม้ให้ไหม้เกรียมเพียงเล็กน้อยโดยไม่เผาไม้ทั้งชิ้น ทำให้พื้นผิวทนน้ำได้จากกระบวนการคาร์บอนไนเซชัน และในขณะเดียวกันความชื้นของไม้ก็ลดลงเนื่องจากการเปลี่ยนแปลงทางเคมีของเซลล์ระหว่างกระบวนการทำให้เกิดถ่าน ส่งผลให้ไม้มีความทนทานมากขึ้น นอกจากนี้ยังช่วยปกป้องไม้จากแมลงและเชื้อรา รวมถึงทำให้เป็นวัสดุที่ทนไฟได้ดีอีกด้วย
อย่างไรก็ตาม การศึกษาวิจัยบางกรณีแสดงให้เห็นว่าการเผาไม้เพียงเล็กน้อยไม่ได้ทำให้ไม้มีความทนทานหรือทนไฟมากขึ้น และไม้ก็ยังไม่กันน้ำด้วย
เทคนิคเก่านี้มีความคล้ายคลึงกับวิธีการดัดแปลงไม้ด้วยความร้อนสมัยใหม่หลายประการ ที่ใช้ในยุโรปและที่อื่น#เปลี่ยนทาง ๆ
ประวัติ.
ยากิซูงิเป็นเทคนิคดั้งเดิมที่ใช้ในพื้นที่ทางตะวันตกของจังหวัดชิงะ ใช้สำหรับไม้ฝาที่ผนังภายนอกและแผ่นไม้กันดินที่ฝังอยู่ใต้ดิน ยากิซูงิไม่ได้นำมาใช้ในภาคตะวันออกของญี่ปุ่น ในภาคคันโตทางทิศตะวันออกมีการทำให้ได้ผิวไม้คล้าย ๆ กันด้วยการทาด้วยหมึก การเคลือบพื้นผิวสีดำสนิทนั้นหายากทั่วโลก แต่แหล่งที่มาและเหตุผลที่เป็นที่รู้จักเฉพาะในญี่ปุ่นภาคตะวันตกเท่านั้นยังไม่เป็นที่ชัดเจน
ในปี ค.ศ. 1973 (โชวะที่ 48) เพื่อตอบสนองต่อการเปลี่ยนแปลงของสถานที่ก่อสร้างและการออกแบบสถาปัตยกรรมในสมัยนั้น โยชิโอะ นิชิชิตะ  แห่งบริษัท เคียวเอ โมคุไซ โคเกียว (ปัจจุบันคือ บริษัท เคียวเอ โมคุไซ) ได้ประดิษฐ์เครื่องจักรสำหรับผลิตยากิซูงิในโรงงาน และเริ่มดำเนินการผลิตเพื่อฟื้นฟูยากิซูงิซึ่งก่อนหน้านั้นได้เสื่อมความนิยมในการใช้เป็นวัสดุผนังภายนอก และเพื่อใช้ไม้ซีดาร์เนื้อหยาบ (เส้นผ่านศูนย์กลางประมาณ 20–30 ซม.) ซึ่งมีการใช้ประโยชน์น้อยมากสำหรับผนังภายนอก หลังจากนั้น ยากิซูงิก็เริ่มถูกใช้กันอย่างแพร่หลาย โดยเฉพาะอย่างยิ่งในภูมิภาคทะเลในเซโตะ และฐานการผลิตก็แผ่ขยายไปทั่วญี่ปุ่นภาคตะวันตก และพื้นที่ที่ใช้ก็ขยายไปจนถึงภาคคันไซ รวมถึงจังหวัดโอกายามะและเกียวโต ต่อมา ตามคำแนะนำของนิชิชิตะ ยากิซูงิประเภทหนึ่งที่มีการนำถ่านออกจากพื้นผิวก็แพร่หลายโดยเฉพาะในเกียวโต และมีอิทธิพลอย่างมากต่อสถาปัตยกรรมญี่ปุ่น หลังจากนั้นวัฒนธรรมการใช้ยากิซูงิก็เป็นที่รู้จักนอกพื้นที่ภาคตะวันตก และปัจจุบันตลาดได้ขยายไปยังต่างประเทศในชื่อ "YAKISUGI" นอกจากนี้ยังมีการออกเสียงว่า "โชซูงิบัง"  ที่ไม่ถูกต้องอย่างแพร่หลาย แต่สาเหตุยังไม่ชัดเจน
วิธีการผลิต.
กระบวนการผลิตไม้ยากิซูงิมีขั้นตอนดังนี้ ในอดีตช่างไม้จะเผาไม้ยากิซูงิที่หน้างาน
ไม้ซีดาร์ที่ไหม้ด้วยเหตุอื่นก็มีขายเช่นกัน ไม้ซีดาร์เผาด้วยมือสามารถอยู่ได้นาน 60 ถึง 70 ปี แต่ไม้ซีดาร์ที่ไหม้จากเหตุอื่นจะมีรอยไหม้ไม่ลึกนัก ดังนั้นชั้นที่ไหม้จะหลุดออกอย่างรวดเร็วและไม่คงทน
ตัวอย่างการใช้งานในสถาปัตยกรรมสมัยใหม่.
เทรูโนบุ ฟูจิโมริ  นักประวัติศาสตร์สถาปัตยกรรมและสถาปนิก ได้ออกแบบผลงานโดยใช้ไม้ยากิซูงิเช่น อุทยานแมลงโยโระ  และรามุเนะ อนเซ็งกัง (Ramune Onsenkan)
เคนโกะ คุมะ  ออกแบบ COMICO ART MUSEUM YUFUIN ซึ่งใช้ไม้ยากิซูงิเป็นผนังด้านนอก
นากามูระ โยชิฟูมิ  และ Lemming House  ออกแบบพิพิธภัณฑ์อนุสรณ์อิตามิ จูโซ  โดยมีผนังด้านนอกที่ทำจากไม้ซีดาร์ที่ไหม้เกรียม
มนัสวี ศรีโสดาพล

มนัสวี ศรีโสดาพล เป็นนักการทูตไทย เคยดำรงตำแหน่งสำคัญ ๆ เช่น เอกอัครราชทูตไทยประจำสหรัฐ, เบลเยียม, สหภาพยุโรป, ประชาคมพลังงานปรมาณูยุโรป, ลักเซมเบิร์ก และ โปแลนด์ รวมทั้งเคยดำรงตำแหน่งเอกอัครราชทูตคณะผู้แทนถาวรไทยประจำอาเซียนคนแรกอีกด้วย
สตาดฌอง-บวง (ปารีส)

สตาดฌอง-บวง เป็นสนามกีฬาอเนกประสงค์ในเขตที่ 16 ของกรุงปารีส ประเทศฝรั่งเศส สนามที่มีความจุ 19,904 ที่นั่งนี้ตั้งอยู่ฝั่งตรงข้ามถนนกับสนามปาร์กเดแพร็งส์ซึ่งใหญ่กว่า และส่วนใหญ่ใช้สำหรับแข่งรักบี้ แต่ยังใช้สำหรับการแข่งขันอเมริกันฟุตบอลและฟุตบอลอีกด้วย เป็นสนามเหย้าของทีม Stade Français, Paris Musketeers และสโมสรฟุตบอลปารีส
ประวัติ.
สนามกีฬาแห่งนี้เปิดใช้งานในปี ค.ศ. 1925 และได้รับการตั้งชื่อตามฌอง บวง นักวิ่ง 5,000 เมตรผู้ได้รับเหรียญเงินจากการแข่งขันโอลิมปิกฤดูร้อน 1912 เป็นสถานที่จัดการแข่งขัน France Sevens ของรักบี้ 7 คนเวิลด์ซีรีส์ ในปี ค.ศ. 2005, ค.ศ. 2006 และ ค.ศ. 2017–20 ก่อนจะปิดชั่วคราวเพื่อโครงการต่อเติมที่เริ่มในฤดูร้อนปี ค.ศ. 2010 ซึ่งสามารถรองรับผู้คนได้ 12,000 คน สนามได้เปิดใช้งานอีกครั้งในปี ค.ศ. 2013 โดยมีที่นั่งสำหรับผู้ชม 20,000 คน ในระหว่างการต่อเติมสนาม Stade Français ได้ย้ายสนามเหย้าไปที่ Stade Sébastien Charléty ซึ่งอยู่ในปารีสเช่นกันในฤดูกาล 2010–11 สตาดฌอง-บวงเป็นเจ้าภาพจัดการแข่งขันรอบรองชนะเลิศ นัดชิงอันดับสาม และรอบชิงชนะเลิศของการแข่งขันรักบี้หญิงชิงแชมป์โลก 2014 ตั้งแต่ปี ค.ศ. 2018 ทีมฟุตบอลปารีแซ็ง-แฌร์แม็ง ทีมหญิง ยังลงเล่นเกมเหย้าที่สตาดฌอง-บวงอีกด้วย
ในเดือนมีนาคม ค.ศ. 2023 ทีมอเมริกันฟุตบอล Paris Musketeers ประกาศว่าพวกเขาจะลงเล่นเกมเหย้าใน ยูโรเปียนลีกออฟฟุตบอล ฤดูกาล 2023 ที่สตาดฌอง-บวง ในเดือนกุมภาพันธ์ ค.ศ. 2025 ปารีส แอฟเซสโมสรในลีกเดอ ประกาศว่าพวกเขาจะลงเล่นที่สตาดฌอง-บวง ในฤดูกาล 2025–26